Zašto Procenjujemo? | Finansijsko izveštavanje\nMeđunarodni standardi finansijskog izveštavanja, odnosno Međunarodni računovodstveni standardi, zahtevaju usluge procene vrednosti u sledećim glavnim oblastima:\nIzveštavanje o fer vrednosti\nTestiranje obezvređivanja sredstava\nStručnjaci Appraisal Associates su iskusni u proceni stalnih materijalnih i nematerijalnih sredstava za svrhe finansijskog izveštavanja.\nBitno je da procenu vrednosti vrši firma čiji će rad i izveštaji biti prihvatljivi za revizore i koja će u narednim godinama biti dostupna u slučaju sličnih potreba.\nNaše usluge procene vrednosti su dobro primljene od strane revizora sa kojima smo sarađivali i koji su upućivali svoje klijente na Appraisal Associates u vezi sa pitanjima procene vrednosti. Appraisal Associates obezbeđuje detaljnu prateću dokumentaciju za potrebe revizije. Istovremeno, procena vrednosti se može koristiti i kao podrška kreditnim zahtevima. Preduzeća mogu da koriste procenu vrednosti i za svrhe optimiziranja kod poreskog planiranja.\nMRS 16 zahteva da se trajna imovina, postrojenja i sredstva za proizvodnju ili isporuku robe ili usluga, prvobitno priznaju u bilansu stanja po nabavnoj vrednosti, a da se nakon toga iskazuju ili prema troškovnom ili modelu fer vrednosti. Drugi računovodstveni standardi koji zahtevaju ili dozvoljavaju procenu vrednosti materijalnih sredstava su:\nInvesticione nekretnine – MRS 40\nLizing – MRS 17\nObezvređenje sredstava – MRS 36\nZalihe – MRS 2\nPoslovne kombinacije – MSFI 3\nStalna sredstva namenjena prodaji i obustavljeno poslovanje – MSFI 5\nDa bi se ispunili posebni zahtevi finansijskog izveštavanja, korisnici finansijskih izveštaja obično zahtevaju primenu Međunarodnih Standarda Procene – MSP (International Valuation Standards – IVS), izdatim od strane Komiteta za Međunarodne Standarde Procene – KMSP. Glavni cilj KMSP jeste da se formulišu i objave standardi za procenu vrednosti kao proceduralni vodič za procenu vrednosti sredstava za svrhe finansijskog izveštavanja. Procenitelji koji vrše procenu za ovu svrhu treba da shvate računovodstvene koncepte i principe koji čine osnovu odgovarajućih Međunarodnih Standarda Finansijskog Izveštavanja.\nPoslovne kombinacije - MSFI 3\nMSFI 3 zahteva da se sve poslovne kombinacije obračunavaju primenom metoda sticanja (akvizicije). To je u skladu i sa SFAS 141, standardom koji se primenjuje u računovodstvene svrhe u SAD. MSFI 3 i SFAS 141 se primenjuju na sve kompanije kotirane na berzama kapitala u Evropskoj Uniji, odnosno sva lica registrovana kod američke Komisije za hartije od vrednosti i koje svoje akcije kotiraju na berzama kapitala u SAD.\nOvi standardi zahtevaju od kupca da prikaže sva sredstva, obaveze i potencijalne obaveze koja se mogu identifikovati, a koje su stečena u bilo kojoj transakciji, po njihovoj fer vrednosti na dan sticanja. To obuhvata sva materijalna i nematerijalna sredstva i goodwill. U skladu sa MSFI, za goodwill i nematerijalna sredstva sa neograničenim vekom trajanja se ne obračunava godišnja amortizuja, već se testiraju u vezi sa eventualnim obezvređenjem najmanje jednom godišnje.\nAppraisal Associates je specijalizovan za identifikovanje onih nematerijalnih ulaganja koja su stečena u poslovnoj kombinaciji. Nematerijalna ulaganja koja se uobičajeno identifikuju su zaštitni znak, robne marke proizvoda, patenti, autorska prava, tehnologija, ugovori sa kupcima, odnosi sa kupcima, baze podataka, softver, liste kupaca i sredstva za razvoj. Mi vršimo alokaciju cene preuzimanja, što za rezultat ima procenu vrednosti svakog nematerijalnog ulaganja koje se može identifikovati i vrednost preostalog goodwill-a.\nTakođe pomažemo našim klijentima u alociranju preostalog goodwill-a na poslovne jedinice, odnosno profitne centre, što čini ključno pitanje za buduće testiranje umanjenja vrednosti nastalog obezvređivanjem (videti Testiranje obezvređivanja sredstava). Naša procena vrednosti takođe obuhvata procenu odgovarajućeg ekonomskog veka trajanja za svako nematerijalno ulaganje kome je dodeljen ograničen vek trajanja.\nAppraisal Associates ima znatno iskustvo u alociranju cene preuzimanja kod poslovnih kombinacija, koje smo stekli u radu kako za domaće tako i za međunarodne kompanije. Naša nezavisnost je od najvećeg značaja pri poveravanju takvog posla. Po strogim pravilima nezavisnosti koja se primenjuju na sve kompanije kotirane na berzama kapitala širom sveta, revizorskim firmama je zabranjeno da vrše ovaj vid procene vrednosti.\nTestiranje obezvređivanja sredstava – MRS 36\nPrema MRS 36, od preduzeća se zahteva da vrše testiranja eventualnih umanjenja vrednosti Investicionih nekretnina, Goodwill-a i Nematerijalnih ulaganja sa neograničenim vekom trajanja, kao što su robne marke i žigovi, i to najmanje jednom godišnje.\nOvaj pristup je u skladu sa SFAS 142, računovodstvenim standardom koji se primenjuje u SAD, i sa zahtevima MSFI 3 i SFAS 141.\nMRS 36 zahteva od preduzeća da u finansijskim izveštajima vode osnovna sredstva i goodwill po vrednostima najviše do nadoknadivog iznosa, te da za bilo koje umanjenje vrednosti terete rezultat u godini u kojoj je umanjenje identifikovano i izmereno.\nAppraisal Associates je nezavisna firma koja je, pored ostalog, specijalizovana za procenu vrednosti nematerijalnih ulaganja za svrhe testiranja njihovog eventualnog obezvređenja. Do sada smo vršili veći broj testiranja umanjenja vrednosti usled obezvređivanja kako sa domaće tako i za međunarodne računovodstvene potrebe. Kao što je poznato, prema striktnim pravilima nezavisnosti koji se primenjuju na sve kompanije kotirane na berzama kapitala širom sveta, revizorskim firmama je zabranjeno da vrše testiranja obezvređivanja sredstava.


Stanojević: U rangu smo sa Zvezdom - Sport - Dnevni list Danas\nPočetna » Sport » Stanojević: U rangu smo sa Zvezdom\nU taboru kluba iz Humske žale za propuštenim šansama na svom terenu\nO. N.19.09.2021. 23:09\nTrener Partizana nije zadovoljan ishodom večitog derbija (1:1), jer je njegov tim izgubio prednost i ostao bez pobede.\nOd 36. do 83. minuta prvog superligaškog Partizana i Crvene zvezde ove sezone, domaći crno-beli imali su na dlanu pobedu i nova tri boda prednosti u odnosu na prve komšije sa Topčiderskog brda, ali nisu uspeli da utakmicu uspešno privedu kraju.\n„Ostaje žal za pobedom, jer smo imali vođstvo tokom većeg dela utakmice, mogli smo i da uvećamo prednost, ali smo bili nespretni u završnici… Dajemo četiri gola po utakmici, ne možemo osam, ali u nekim kao danas određene situacije moramo da rešimo..“, prokomentarisao je trener lidera prvenstva Aleksandar Stanojević.\nNjegovi puleni su imali dovoljno prilika da dokrajče protivnika, međutim nisu ih iskoristili.\n„Prija nam kada Rikardo posle solo akcije da evrogol, ali nam ne prija kada ne doda Uroševiću ili Nathu. Gosti su iskoristili naš loš početak, pretili, pogodili prečku… Da smo ranije postigli golove ranije možda bi bilo drugačije, ali možemo da se pitamo i šta bi bilo da je Zvezda rano povela“.\nPa, opet, povratnik na mesto šefa stručnog štaba „parnog valjka“ smatra da njegova ekipa ne zaostaje kvalitetom za četvorostrukim uzastopnim prvakom.\n„Izanalizrajte poslednje tri-četiri utakmice i videćete da smo u rangu sa Zvezdom koja osvaja titule u nizu. Borićemo se i ako ne budemo bolji pružićemo ruku“, tako stvari vidi strateg jedinog tima sa maksimalnim učinkom u šampionatu do remija ove nedelje.\nAleksandar StanojevićFK PartizanFudbalsuperligaVečiti derbiBeograd


U februaru od posljedica koronavirusa preminulo 210 pacijenata – Portal Bar\nU februaru od…\nU februaru od posljedica koronavirusa preminulo 210 pacijenata\nU Crnoj Gori je od posljedica virusa korona u februaru preminulo čak 210 građana, od čega juče 12, što je u odnosu na januar povećanje za 70 odsto, pokazuju podaci Instituta za javno zdravlje.\nU Crnoj Gori je početka epidemije preminulo 1.015 inficiranih kovidom.\nDa epidemija i pored strožih mjera, zaključavanja osam gradova i zatvaranja u gostiteljskih objekata, uzima maha pokazuje sve veće opterećenje kapaciteta bolnica i rast broja inficiranih građana i medicinskih radnika.\nU Kliničkom centru se, prema jučerašnjim podacima, liječi rekordan broj -131 zaraženi pacijent, a u kovid bolnici u Baru 113. U te dvije ustanove u kritičnom stanju se nalazi čak 100 oboljelih.\nVeliki problem predstavlja i 16 zaraženih ljekara i medicinskih radnika u bolnici u Baru, zbog čega imaju nedostatak kadra.\nV.d. direktora Doma zdravlja Podgorica Danilo Jokić je kazao za Dan da do kraja ove sedmice planiraju početak vakcinacije starijih od 80 godina, jer se u naredna dva dana očekuje završetak iminuzacije zdravstvenih radnika.\nU Crnoj Gori je dosad vakcinisano 1.288 osoba, a nakon dospijeća 7.000 doza ruske vakcine, ove sedmice se očekuje isporuka donacije 30.000 kineskih vakcina Sinofarm.\nNove mjere kojim se zaključava Podgorica, Nikšić, Cetinje, Herceg Novi, Ulcinj i Plužine na snazi su od danas, dok od prije dvije sedmice važe u Budvi i Tivtu. Na snazi je i zabrana rada ugostiteljskih objekata u tim gradovima.\n„Imamo dovoljno vakcina da započnemo imunizaciju građana preko 80 godina. Imaćemo sastanak sa predstavnicima Instituta i dogovoriti detalje. Očekujem da u srijedu bude završena vakcinacija medicinskih radnika koji rade u kovid ambulantama“, kaže Jokić


Brzo formatirajte sve komentare na temelju komentara u programu Excel\nPonekad ste postavili određeno oblikovanje za komentar u programu Excel, a sada želite da se svi ostali komentari mogu formatirati na temelju tog specifičnog komentara za oblikovanje, ali u programu Excel trebate ih formatirati jedan po jedan, što je vrlo uznemirujuće. Međutim, s Kutools za Excel's Oblikujte komentar funkciju, možete brzo primijeniti ovaj oblik komentara na druge komentare odjednom.\nOblikujte sve komentare na temelju komentara\nKlik Kutools >> Više >> Oblikujte komentar, Pogledajte snimke zaslona:\n1. Aktivirajte radni list koji želite oblikovati sve komentare s istim oblikovanjem.\n2. Prije nego što se prijavite Kutools za Excel's Oblikujte komentar provjerite postoje li komentari u aktivnom radnom listu i oblikovati jedan komentar sa željenim oblikovanjem. Pogledajte snimak zaslona:\n3. Primijeni ovu značajku klikom na Kutools > Više > Oblikujte komentar, I u Oblikujte komentar dijaloški okvir, kliknite Navedite ćeliju komentara da biste odabrali ćeliju za koju želite primijeniti oblikovanje komentara drugima. Pogledajte snimak zaslona:\n4. Zatim kliknite OK, pojavljuje se dijaloški okvir da biste utvrdili koliko je komentara promijenjeno. Pogledajte snimak zaslona:\n5. klik OK i Otkazati da biste zatvorili dijaloge i vidjeli da je oblikovanje svih ostalih komentara u aktivnom radnom listu promijenjeno kao isti oblikovanje kao i odabrani komentar. Pogledajte snimak zaslona:\n1. U Oblikujte komentar dijalog, ako provjerite Sila ne-podebljanooblikovanje, sve fontove sadržaja komentara neće biti podebljano nakon oblikovanja. Pogledajte snimak zaslona:\n2. Ako želite primijeniti određeni oblik komentara na sve ostale komentare u cijelom radnom listu, možete odabrati Svi listovi u Djelokrug Padajući popis.\nDemo: Brzo formatirajte sve komentare na temelju komentara u Excelu


Vranje: Svim službama u gradu naloženo da budu ažurnije u čiščenju snega - JUGPRESS\nVranje: Svim službama u gradu naloženo da budu ažurnije u čiščenju snega\nU Vranju je sneg prestao da pada nakon sedam dana. Visina snežnog pokrivača je 30 centimetara.\nZbog neprohodnosti puta autobusi ne saobraćaju na relaciji Vranje – Lepčinjce. Na kolovozu ima snega i leda, najteže situacija je na putevima prema planinskim selima, kažu nadležni.\nGradski štab za vanredne situacije u Vranju na sednici koja je održana, u petak, razmatrao je situaciju na području Grada Vranja nakon snežnih padavina.\nPreduzeću „Saba Belča“ je naloženo da intenzivira rad raspoložive mehanizacije u skladu sa planom rada zimske službe, a javnim preduzećima „Komrad“ i „Vodovod“ dat je nalog da nastave sa preduzimanjem hitnih mera na održavanju javnih površina i čišćenju ulične kanalizacione mreže.\nGradski štab za vanredne situacije zatražio je od MBA „Ratko Mitrović“ – ogranak JUG 4, da nastavi sa održavanjem i čišćenjem državnih putnih pravaca na teritoriji grada Vranja.\nCentar za socijalni rad je u obavezi da u slučaju potrebe obezbedi privremeni smeštaj ugroženim građanima, kao i da ekipe ove ustanove obilaze stanovništvo, naročito u seoskim sredinama.\nJedan od zaključaka je da Odeljenje za inspekcijske poslove pojača kontrolu čišćenja snega i leda ispred poslovnih lokala, stambenih zgrada, autobuskih stajališta, otvorenih tržnih centara, kao i kontrolu uklanjanja ledenica.\nGradski štab za vanredne situacije u Vranju uputio je apel vlasnicima da pravilno parkiraju svoja vozila, kako bi službe zimskog održavanja mogle nesmetano da funkcionišu.\nSednicom Gradskog štaba za vanredne situacije u Vranju predsedavao je gradonačelnik dr Slobodan Milenković.


Veće plate za radnike u zdravstvu u Republici Srpskoj\nKlinički centar u Banjaluci, arhivska fotografija\nRadnici u zdravstvu u Republici Srpskoj od danas će imati veće plate u iznosu od 25 do 100 evra, shodno Odluci o utvrđivanju najniže cijene radu u oblasti zdravstva kojom je povećana najniža cijena rada sa 67,5 na 72,5 evra.\nSvoj potpis na Odluku o povećanju najniže cijene rada u ponedeljak je u Banjaluci stavio samo Sindikat zdravstva i socijalne zaštite Republike Srpske, dok Strukovni sindikat doktora medicine i Samostalni sindikat radnika u zdravstvu nisu prihvatili ovo povećanje, jer traže najmanje 30 odsto veće plate.\nMilenko Granulić predsjednik Sindikata zdravstva i socijalne zaštite kaže da je ovo prvo povećanje plata u zdravstvu nakon više od deset godina.\n˝Jeste malo i mi nismo zadovoljni ali za početak nakon 11 godina se pokazao neki pomak i pokazalo se razumijevanje Vlade Republike Srpske za masovan odlazak zdravstvenih radnika i za poboljšanje materijalno-socijalnog položaja radnika zaposlenih u zdravstvu. Takođe smo dogovorili i imamo najave te očekujemo novo povećanje od januara iduće godine ali smo dogovorili i da neće više biti linearnog povećanja plata nego ćemo vidjeti kako i na koji način stimulisati radnike koji su zaposleni i koji više rade i koji su više opterećeni u zdravstvu Republike Srpske˝, rekao je Granulić u utorak novinarima u Banjaluci.\nOn je takođe istakao i da mu nije jasno zašto druga dva reprezentativna sindikata u zdravstvu nisu stavila svoj potpis na ovu odluku o povećanju najniže cijene rada.\n˝Ne vidim razlog zašto ove kolege iz ova dva sindikata nisu ovo potpisali. Da li oni ne žele da njihovi članovi dobiju ovo povećanje pogotovo što je u zaključku i zahtjevima ovog sindikata bilo da od 1. januara iduće godine ide još pet odsto i da pri kraju iduće godine ide još pet odsto˝, dodao je Granulić.\nPredsjednik Samostalnog sindikata radnika u zdravstvu Željko Šukalo rekao je da za organe sindikata zaključci koje je ponudila Vlada a kojima bi se samo povećala cijena rada za pet evra nisu prihvatljivi.\n˝Mi smatramo da su ovo samo interventna sredstva do kraja godine, a da vrijeme koje imamo na raspolaganju iskoristimo za pregovore kako bi od prvog januara 2020. godine cijena rada bila u skladu sa našim zahtjevima, a to je povećanje od nekih 30 posto˝, kaže Šukalo.\nPovećanje plata koje je utvrđeno novom odlukom o najnižoj cijeni rada nije prihvatljivo ni za Strukovni sindikat doktora medicine, čiji predsjednik Miodrga Femić kaže da mora ići najmaje 30 odsto uz nastavak socijalnog dijaloga koji će se odnositi na raspakivanje zakona o platama koji nejednako tretira medicinsko i nemedicinsko osoblje.\nZdravstvenim radnici se ipak slažu u tome da su plate u zdravstvu i dalje niske i daleko manje u odnosu na Federaciju BiH.\nNaime osnovna plata doktora specijaliste u Republici Srpskoj iznosi 690 evra, dok isti doktor u Federaciji BiH, ima platu od 1.115 evra.\nOsnovna plata medicinske sestre srednje stručne spreme u Republici Srpskoj iznosi 218 evra, a u Federaciji BiH, 500 evra.


Raduljica nosi PAO\nN1info\t12.10.2015 16:10\nMiroslav Raduljica obeležio je prvo kolo grčkog šampionata od srpskih košarkaša.\nCentar Panatinaikosa postigao je 14 poena bez promašaja iz igre uz 2 skoka, u pobedi Panatinaikosa na gostovanju Arisu 76:70.\nU timu Aleksandra Đorđevića nastupila su i druga dvojica naših igrača, Aleksandar Pavlović je imao 4 poena uz 2 skoka, dok je Ognjen Kuzmić dodao 3 poena uz 6 uhvaćenih lopti.\nPAO je predvodio Džejms Gist sa 17 poena i 7 skokova, dok je Dimitris Dijamantidis dodao 12 poena uz 8 asistencija.\nUbedljiv je bio Olimpijakos nad Rodosom sa 88:62, a solidnu partiju zabeležio je Nikola Milutinov sa 5 poena, 7 skokova i 4 asistencije.\nMet Ložeski je bio najefikasniji sa 20 poena i 6 skokova, dok je 12 poena dodao Jorgos Printezis.


Iz predstave „Buđenje proljeća“ reditelja Olivera Frljića\nNa sceni Teatra “Bojan Stupica” 28. januara biće izvedena predstava “Generacija ‘91/95” nastala po motivima romana “J...o sad hiljadu dinara” Borisa Dežulovića, u režiji Boruta Šeparovića. Okosnica romana je apsurdna situacija koja nastaje susretom dve grupe prerušenih vojnika na tajnom zadatku - pripadnika HVO i Armije BiH u leto 1993. Umetnička ekipa iz Zagreba izvešće 29. januara na Velikoj sceni “Ljuba Tadić” predstavu “Buđenje proljeća” Franka Vedekinda u režiji Olivera Frljića. Ta predstava je, podsetimo, na ovogodišnjem Jugoslovenskom pozorišnom festivalu u Užicu proglašena za najbolju.\nZa 30. januar na sceni Teatra “Bojan Stupica” najavljena je predstava “Garaža” - koprodukcija Zagrebačkog kazališta mladih i njujorškog teatra “La MaMa”. Predstava je nastala prema istoimenom romanu Zdenka Mesarića u režiji Ivice Buljana, a tema je porodično nasilje, eksploatacija dece i socijalna zapuštenost.


Prvi e-sajam u Bosni i Hercegovini u organizaciji Razvojne agencije Žepče - Akta.ba\n20.06.2020. 09:29 / Izvor: Akta.ba\nRazvojna agencija Žepče pokreće web platformu „e-sajam.ba“ za promociju sektora malih i srednjih preduzeća u Bosni i Hercegovini.\nJedinstvena web platforma „e-sajam.ba“ će biti dostupna od 22.06.2020. godine i na inovativan način će predstaviti sektor tekstila u prvoj fazi a stvoriti će uvjete i za promociju drugih sektora koji su prepoznati kao ključni za cjelokupan ekonomski razvoj u BiH.\nFokus prvog vrtualnog sajma je na mikro, malim i srednjim tekstilnim poduzećima koja posluju u općinama Žepče, Gračanica, Maglaj, Doboj Istok, Tešanj, Olovo i Gradu Zenica, i predstavit će se 17 kompanija.\nSvi treninzi su provedeni u Centru poslovnih kompetencija koji je odjel Razvojne agencije Žepče. Nabavljena je i vrijedna oprema kojom je zaokružen mini tehnološki park za treninge iz tekstilnog sektora a također su osigurani uvjeti za razvoj kompetencija iz oblasti modnog i grafičkog dizajna nabavkom potrebnih softvera i opreme.\nSvrha „e-sajma.ba“ jeste da učini vidljivim domaće kompanije na širem tržištu i osigura im nove kupce, dobavljače i poslovne partnere. Namjera RAŽ-a je da prvi virtualni sajam „e-sajam.ba“ u BiH bude iz godine u godinu sve bolji i prepoznat od posjetitelja iz EU i šire. Bit će dopunjavan sa novim sadržajima koji su od značaja za kompanije sudionice u pridobijanju novih kupaca.\npromocija sektora malih i srednjih preduzeća


Donacija lopti PepsiCo kompanije – Los Rosales\nDonacija lopti PepsiCo kompanije\n22.05.2018. godine, u zgradi Federalnih institucija u Mostaru potpisan Protokol o saradnji između Federalnog ministarstva obrazovanja i nauke/znanosti i Kompanije PepsiCo o doniranju lopti za nogomet osnovnim školama i odgojno-obrazovnim ustanovama za djecu sa posebnim potrebama u Federaciji Bosne i Hercegovine.\nProtokol će potpisati federalna ministrica obrazovanja i nauke/znanosti prof.dr. Elvira Dilberović i komercijalni menadžer za BiH PepsiCo Zapadni Balkan Igor Grbić.\nPrva donacija lopti kompanije MARBO, u okviru kampanje brenda Chipsy „Pokaži fudbalsku strast“, je uručena Centru za djecu i omladinu sa posebnim potrebama „Los Rosales“ Mostar.\nCilj ove donacije, koja se realizira uz podršku Federalnog ministarstva obrazovanja i nauke/znanosti, jeste populariziranje sporta te poticanje rasta i razvoja djece na principima zdravih životnih stilova.


Nova stabla u Kucuri\nHome / Ekologija / Nova stabla u Kucuri\n25. Marta 2019. AdminLeave a Comment on Nova stabla u Kucuri\nPovodom Svetskog dana šuma, u Kucuri su lokalno “Udruženje mladih”, Ekološki pokret Vrbas i članovi ekološke sekcije Osnovne škole “Bratstvo-jedinstvo” posadili 33 stabla hrasta i javora na lokaciji izlaza iz sela gde je do nedavno bila građevinska deponija.\nAkciju je inicirala i organizovala kompanija “Carnex”, koja godinama učestvuje u aktivnostima zaštite, očuvanja i unapređenja životne sredine kao što su uređenje obale Velikog bačkog kanala, sanacija školskih dvorišta, kao i u pružanju podrške na skupovima iz oblasti zaštite životne sredine.\nOvo je samo prva u nizu planiranih akcija pošumljavanja, kojom “Carnex” nastavlja da pokazuje svest o važnosti očuvanja životne sredine i brigu o zajednici, kao što je pokazuje i u svom poslovanju.\nSamo u poslednijih nekoliko godina, ulaganjem oko tri miliona evra, kompanija je izgradila postrojenje za potpuni biološki tretman prečišćavanja otpadnih voda, gde se preradi 2300 m3 otpadne vode dnevno, što odgovara zagađenju od 40.000 ekvivalent stanovnika. Osim toga, Carnex posebno vodi računa o energetskoj efikasnosti i smanjenju zagađenja nasvim nivoima proizvodnog procesa.\nNa Fruškoj gori organizovane ekološke akcije povodom Dana šuma


Srbe ne možeš da pobediš osim ako ih ne podeliš | Vestinet.rs\nPočetna TEMA DANA\tSrbe ne možeš da pobediš osim ako ih ne podeliš\nSrbe ne možeš da pobediš osim ako ih ne podeliš\nU okviru spomen hrama Svetog Dimitrija u Lazarevcu uz vojne i državne počasti obeležen je vek od Kolubarske bitke, najznačajnije bitke između vojske Kraljevine Srbije i Austrougarske u Prvom svetskom ratu.\n„Srbija će ozdraviti, a ne bi se ni razbolela da je uvek znala ko joj je mačem, ognjem i životom sačuvao zemlju“, poručio je Nikolić.\n„Srbe ne možeš da pobediš osim ako ih ne podeliš. To je poruka naših velikih predaka sa Kosova, sa Kolubare i Suvobora, sa Kajmakčalana i Soluna. Tada Srbi nisu slabili svoje jake ljude jer se zna da slabljenjem jakih pojedinaca slabiš svoju naciju pred neprijateljem“, rekao je Nikolić.\n„Kolubarska bitka je najveća perjanica u slavnoj i pobedničkoj ratnoj epopeji Srbije, ne samo u Velikom ratu. Dobijena je koliko veštinom vojskovođa toliko i predanošću svakog vojnika.Tokom bitke pokazalo se junaštvo, posle bitke redak primer čojstva. Videlo se i tu ko je od čega sazdan i kakav trag ostavlja za sobom u večnosti“, rekao je Nikolić.\nKako je rekao predsednik, nema društva u kome formalno obrazovanje može da zatre ili makar potamni sjaj slave predaka i dodao da niko ne može da nam oduzme priče dedova, njihova sećanja koja su prenošena kao najveće porodično blago…\nOn je poručio da ćemo pobediti poštujući porodični zavet da uvek i svuda i u svakoj prilici damo sve od sebe, pokažemo svoje nasleđene vrline, ljubav prema otadžbini „jer nemamo pravo da izneverimo svoje junačke pretke“.\n„Da živimo tako da bi nas prepoznali kao svoje potomke da nekim čudim mogu da siđu među nas. Da se neprekidno i kao država i kao narod sećamo najboljih koji su hodali ovom zemljom, onih koji su izginuli da bismo mi ovde stajali kao slobodni ljudi… Da nam bude najvažnije da svaki naš čovek živi u slobodi“, rekao je on.\n„Ostalih milion i 100 hiljada nisu na istom spisku niti znamo gde su sve upisana, ako su igde upisana. Ne znamo gde je rodni prag sa kojeg su pošli u vojevanje…a prošlo je 100 godina“, upozorio je predsednik.\nPredsednik je svoje obraćanje završio rečima „Živela Srbija“.\nVence i cveće položili su pored predsednika Srbije i ministri Aleksandar Vulin i Bratislav Gašić, načelnik generelštaba VS Ljubiša Diković, potomci vojvode Živojina Mišića, predstavnici diplomatskog kora, udruženja boraca koja neguju tradiciju oslobodilačkih ratova Srbije…\nKolubarska bitka, najveća koju je srpska vojska vodila u Prvom svetskom ratu, pobedonosno je završena, 15. decembra 1914. godina.\nNakon što su austrougarske trupe okupirale Beograd, Šabac, Valjevo, Užice i celu severozapadnu Srbiju počinivši masovne zločine nad civilima, na Kolubari se, za vojne eksperte, dogodilo čudo.\nU Kolubarskoj bici je posle mesec dana teških borbi srpska vojska do nogu potukla Petu i Šestu austrougarsku armiju pod komandom generala Oskara Poćoreka.\nBitka je počela opštim napadom austrougarske Balkanske vojske sa oko 300.000 vojnika, 16. novembra. Borbe su najpre vođene na frontu širokom oko 200 kilometara od Beograda do Guče.\nPrvih pet dana proteklo je u ogorčenoj odbrani srpske vojske koja se povukla na desnu obalu Kolubare i Ljiga prema naredbi vrhovne komande u pokušaju da tu zaustave prodor austrougarskih snaga. Uspeli su da zadrži Austrougare nekoliko dana zbog loše procene Poćoreka da su tu stacionirane srpske zaštitnice. Zbog toga je on 20. novembra u borbu uveo 15. i 16. korpus Šeste armije.\nTe i iduće noći je samo na brdu Vrače kod sela Chelije na obali Kolubare, okolina Lajkovca izginulo oko 20 000 srpskih i 30 000 austrougarskih vojnika, među njima i Dimitrije Tucović, prvak srpskih socijalista.\nPrva armija se povukla u noći 21. na 22. novembar kada je zauzela nove položaje na grebenu Suvobora, ali 22. novembra pre podne na liniju fronta izbijaju austrougarske trupe.\nIzuzetne zasluge za pobedu imao je general Živojin Mišić, unapređen posle bitke u čin vojvode. Mišić je 26. novembra odlučio da srpska vrhovna komanda izvrši pripreme za povlačenje na nove položaja, a Srpska vrhovna komanda premešta svoje središte iz Beograda u Kragujevac.\nOn je samoinicijativno doneo odluku o povlačenju na položaje zapadno od Gornjeg Milanovca i izdao naredbu da se sa izvršenjem otpočne rano ujutro 29. novembra.\nNjegova Prva armija je od tada pa do 2. decembra 1914. izvršila odlučujući proboj na Suvoboru.\nOskar Poćorek je posle manje od pola meseca, 14. decembra 1914. godine izdao naredbu da se izvrši povlačenje preko Save. Tokom noći austrougarske trupe su napustile Beograd koji je 15. decembra oslobođen čime su okončane borbe na balkanskom ratištu tokom jeseni 1914. godine.\nPosle Kolubarske bitke definitivno je postalo jasno da Austro-Ugarska nije u stanju da porazi, odnosno, kako je nameravano, uništi Kraljevinu Srbiju. Zbog čega je Nemačka tokom 1915. godine bila primorana da se direkto uključi u borbe protiv Srbije.\nTokom Kolubarske bitke poginulo je više desetina hiljada austrougarskih vojnika i oficira. Najniže procene govore od 28.000 poginulih, ali je oko 120.000 austrougarskih vojnika ranjeno, a oko 74.000 nestalo ili je zarobljeno.\nSrbija je u ovom boju imala oko 22.000 poginulih, 91.000 ranjenih i 19.000 nestalih i zarobljenih.\nSrbi su zaplenili veliku količinu ratnog materijala i oružja, uključujući dva aviona, više od 140 topova, 3.500 vozila s municijom i 60.000 pušaka.\nPoćorek je smenjen sa mesta glavnokomandujućeg austrougarske Balkanske vojske krajem 1914. godina, a na njegovo mesto je postavljen nemački feldmaršal August fon Makenzen.\nPosmrtni ostaci poginulih u Kolubarskoj bici pohranjeni su u Spomen kosturnici crkve Svetog Dimitrija u Lazarevcu.\nAleksandar VulinBratislav GašićLjubiša DikovićNemačkaneposrednoPorodično blagoposmrtni ostaciprezimeŠabacsredištevesti


Nazidna dozna za sakrivanje kablova PFA121 Dahua - Idealno.rs\nPočetna / Foto / Video kamere / Dodaci za video kamere / Nazidna dozna za sakrivanje kablova PFA121 Dahua\nNazidna dozna za sakrivanje kablova PFA121 Dahua\nPonuda prodavnice List computers za proizvod DAHUA PFA121 nazidna dozna. Ispravnost cene i podataka proveri na internet stranici prodavnice.\nGOPRO Samolepljive pločice ispupčene i ravne AACFT-001\nGARMIN VIRB Nosae za akcionu kameru (Ventilirajuaa kaciga) - 010-12256-04\nSONY plovak za akcionu kameru AKA-FL2\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Nazidna dozna za sakrivanje kablova PFA121 Dahua i izberi najbolju. Dodaci za video kamere iz kategorije Video kamere je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Nazidna dozna za sakrivanje kablova PFA121 Dahua i vidi da li ti odgovara ili pogledaj druge proizvode brenda DAHUA. Opis i tehnički podaci proizvoda Nazidna dozna za sakrivanje kablova PFA121 Dahua se mogu razlikovati od onih u internet prodavnici u kojoj obavljaš kupovinu. Nazidna dozna za sakrivanje kablova PFA121 Dahua je dostupan u prodavnici List computers po ceni, koja je navedena pored svakog prodavca u meniju "Prodavnice".\nGarantne uslove za Nazidna dozna za sakrivanje kablova PFA121 Dahua proveri u prodavnici u kojoj nameravaš da obaviš kupovinu. Slika za Nazidna dozna za sakrivanje kablova PFA121 Dahua je simbolična, zato se pre kupovine u prodavnici uveri da je proizvod isti.\nVodootporna nazidna dozna za sakrivanje kablova i konektora prilikom instalacije kamera.\nAluminijumska, sa IP66 stepenom zaštite od vremenskih uslova.


U vrijeme korone u Kantonu Sarajevu napisano oko 3.500 kazni od 500 KM – Fokus.ba\nizvještaj o radu MUP-a KS\nU vrijeme korone u Kantonu Sarajevu napisano oko 3.500 kazni od 500 KM\nJe li pošteno da građani plate te kazne, ako su ih neki javno kršili bez ikakvih posljedica? Evo nekoliko primjera...\nKomisija za sigurnost Skupštine Kantona Sarajevo jednoglasno je prihvatila Izvještaj o radu Ministarstva unutrašnjih poslova KS koji se odnosi na protekla tri mjeseca.\nJednoglasan je stav da je policija veoma uspješno odradila posao u vrijeme brojnih restrikcija zbog pandemije koronavirusa. U ocjeni su složni i iz Nezavisnog odbora, što je prvi put u posljednjih nekoliko godina da MUP KS dobije iste ocjene od Komisije i Nezavisnog odbora, te komesara i ministra.\n– Policija je bila na nivou složenog zadatka koji je bio pred njima, pohvaljeni su i od Komisije i od Nezavisnog odbora – rekao je Zvonko Marić, predsjednik Komisije za sigurnost Skupštine KS.\nOpće stanje sigurnosti je poboljšano, a evidentno je drastično povećanje izrečenih kazni, dok je smanjen broj saobraćajnih nesreća.\nIz oblasti remećenja javnog reda i mira zabilježeno je 620 posto više djela u odnosu na raniji period, dok je stopa kriminaliteta smanjena za 27 posto. Saobraćajnih nesreća je manje za 36 posto, a i dalje dominiraju imovinski delikti, odnosni krađe i pljačke, navedeno je u izvještaju.\nPripadnici MUP-a KS su izdali prekršajne naloge za 3.500 građana. Uglavnom se radi o novčanim kaznama od po 500 KM, zbog nepoštivanja izrečenih mjera u vrijeme korona krize.\nNije poznato je li kažnjen neko od političara, direktora u javnim preduzećima i javnih dužnosnika koji su se u vrijeme korone i pozivanja građana da poštuju mjere, pred kamerama kršili mjere koje su važile za obične građane. Je li pošteno da građani plate te kazne, ako su ih neki javno kršili bez ikakvih posljedica? Evo nekoliko primjera…\nDok je Krizni štab prijetio građanima kaznama, federalni premijer Novalić šetkao se bez maske, kao i njegov pratilac (FOTO klix.ba)\nNepoštivanje mjera distance i nošenja maske tokom poziranja na Sarajevskom aerodormu bila je česta pojava. Direktoru jednog od sektora na Aerodromu i predsjedniku NSBiH Elvedinu Begiću očito je bilo bitno da ga se prepozna na slici.\n#izdvojeno#mup ks#korona virus#zašitne maske


Da li je Etihad pred povlačenjem iz Er Srbije? - Glas Zaječara\nPredsednik Srbije zvanično započeo predizbornu kampanju SNS – održavanjem onlajn mitinga\nU Srbiji još 58 obolelih i troje umrlih, ukupno 10.496 zaraženih…\nHome Ekonomija Da li je Etihad pred povlačenjem iz Er Srbije?\nPotpredsednica Vlade Srbije i ministarka saobraćaja Zorana Mihajlović ponovila je da država razmatra mogućnosti za pomoć nacionalnoj avio-kompaniji Er Srbija, ali i povećanje učešća države u njenom vlasništvu.\nU ovom trenutku Republika Srbija je vlasnik 51 odsto, a Etihad ervejz iz Ujedinjenih Arapskih Emirata sa 49 odsto.\nEr Srbija kao i verovatno sve avio-kompanije na svetu je pretrpela žestok finansijski udarac time što je flota prizemljena od 19. marta kada je u Srbiji obustavljen komercijalni saobraćaj (osim interventnih letova za povratak državljana Srbije iz inostranstva i dopremu medicinskih sredstava), a prema poslednjim vestima redovnom komercijalnom letenju vratiće se 15. juna.\nProcene Ministarstva saobraćaja su da će ceo aerotransportni sektor u Srbiji računajući i aerodrome pretrpeti štetu od 190 miliona evra ove godine, dok je ministarka Mihajlović u javnosti davala izjave da bi šteta za Er Srbiju mogla biti veća od 60 miliona evra.\nDakle, nema sumnje da je Er Srbiji potrebna pomoć, ali izgleda da jedan od dva suvlasnika nema nameru da joj tu pomoć i pruži.\nPlanovi da država poveća udeo u kompaniji mogu se tumačiti kao nameru da država dokapitalizuje Er Srbiju bilo kroz novčano ulaganje bilo kroz kupovinu aviona koja se pominjala u javnosti, dok Etihad ne bi uložio ništa te bi se tako promenio vlasnički odnos.\nInače, ne čudi pasivno ponašanje Etihada u ovom partnerstvu, jer se još od 2018. godine pominje čak i njegovo povlačenje iz Er Srbije.\nNaime, strategija kupovine manjinskih udela u avio-kompanijama po svetu se pokazala pogrešnom, te je Etihad iz svih partnerstava sem Er Srbije već izašao, uglavnom iza sebe ostavivši avio-kompanije u bankrotu.\nI sam Etihad muku muči sa svojim poslovanjem.\nOd 2016. godine zabeležili su gubitke od 5,62 milijarde dolara. U prošloj godini gubitak je iznosio 870 miliona dolara, što je čak i napredak u odnosu na prethodne godine. Pandemija kovida 19 naterala je jednog o tri ogromna zalivska avio-operatera da 80 odsto flote drži prizemljenom.\nProcena IATA-e (Međunarodnog udruženja za aviotransport) je da će bliskoistočne avio-kompanije u ovoj godini pretrpeti čak 19 milijardi dolara izgubljenih prihoda u odnosu na 2019.\nU takvim uslovima ni ne čudi što ih pomaganje Er Srbije mnogo ne zanima. Ekonomisti nemaju dileme da se neki kapital mora uložiti u nacionalnog avio-prevoznika, ali i da treba izanalizirati kakve koristi kompanija ima od sinergije sa arapskim suvlasnikom.\nMilan Kovaečvić, konsultant za investicije, kaže da bi pre svega trebalo dobro pogledati bilanse Er Srbije posebno što je i pre pandemije imala probleme u poslovanju.\n„Sada će Er Srbiji sigurno biti potreban novac i on može doći u obliku dokapitalizacije ili zajma koji bi se mogao konvertovati u kapital, ali ne verujem da će nešto stići od Etihada. Oni odavno gledaju da izvuku neku korist iz Er Srbije, a ne verujem ni da su zadovoljni samim poslovanjem kompanije“, napominje Kovačević dodajući i da je pitanje da li bi se uopšte Er Srbija mogla izvući bez dokapitalizacije ili jeftinih zajmova.\nOn podseća i da je Er Srbija imala i velike troškove za letove tokom pandemije za dopremanje medicinskog materijala i putnika.\n„Koliko će novca biti potrebno i koliku štetu će pretrpeti Er Srbija zavisi od toga kada će se svetski avio-saobraćaj vratiti u normalu. U svakom slučaju nije pitanje hoćemo li da ulažemo u Er Srbiju ili ne, već koliko, a tu će verovatno najviše stradati budžet“, smatra Kovačević dodajući da treba videti i da li će država plaćati nešto i za štetu koju je pretrpeo Aerodrom Beograd, a što najviše zavisi od toga šta piše u ugovoru o koncesiji.\nI ekonomista Saša Đogović ukazuje da sve zemlje finansijski pomažu avio-kompanije pa je normalno da to uradi i Srbija.\n„Očigledno je da Etihad nema motivaciju za ozbiljnije prisustvo u Er Srbiji, što znači da ostaje samo da država uloži sredstva. To onda znači smanjenje udela Etihada u vlasništvu i na kraju to širom otvara mogućnost i njegovog izlaska iz Er Srbije“, zaključuje Đogović.\nPrethodni tekstPredsednik Srbije zvanično započeo predizbornu kampanju SNS – održavanjem onlajn mitinga\nDa li je Etihad pred povlačenjem iz Er Srbije? 16/05/2020\nPredsednik Srbije zvanično započeo predizbornu kampanju SNS – održavanjem onlajn mitinga 16/05/2020\nSud po žalbi SNS poništio proglašenje liste Zelenovića 16/05/2020\nU Srbiji još 58 obolelih i troje umrlih, ukupno 10.496 zaraženih i 228 preminulih 16/05/2020


U odgajanju i vaspitanju deteta najvažnije je imati kontinuitet i ići postepeno - korak po korak. Upravo su se time vodili pedijatri u MediGroup-i, vodećem privatnom zdravstvenom sistemu u zemlji, pri kreiranju istoimenog proizvoda za najmlađe. Korak po korak podrazumeva kontinuirani medicinski nadzor kod odabranog pedijatra u MediGroup domovima zdravlja dr Ristić, Jedro i Bulevar. Uključuje godišnje sistematske i preventivne preglede, praćenje zdravlja, rasta i razvoja deteta od rođenja do 14. godine života, preporučene od Ministarstva zdravlja i u skladu sa dobrom medicinskom praksom. Korak po korak čini pet paketa, kombinacija zdravstvene nege prema uzrastu deteta i potrebnim pregledima u tom periodu (1. godina života, 2. godina života, 3, 4. i 5. godina zajedno, šesta i sedma i poslednji u nizu, paket od osme do četrnaeste godine života).\nUz podršku stručnog medicinskog tima roditelji imaju mogućnost da detaljno prate rast i razvoj deteta, a preventivnim pregledima i da se mnoge bolesti spreče. Pregledi obuhvataju detaljnu analizu krvi i urina, zatim preglede oftalmologa, stomatologa, fizijatra, ORL, dečjeg hirurga i logopeda. U slučaju bolesti, bez čekanja, administativnih procedura i dodatnih troškova dete dobija brzu dijagnozu, lečenje i dalje smernice za zdravstvenu negu. Roditeljima su omogućene i niže cene pregleda koji nisu u sastavu ovog paketa, a čine standardnu uslugu Medigroup domova zdravlja.\nDomovi zdravlja se nalaze na pet lokacija u gradu, call centar je je dostupan 24 sata dnevno pa je preglede moguće obaviti bez čekanja. Imajući u vidu tempo koji diktira svakodnevica pregledi bez čekanja omogućavaju da roditelji vreme koje im preostane usmere na kvalitetan sadržaj sa decom. Plaćanje je moguće na 12 mesečnih rata, pa se uz mesečnu nadoknadu na godišnjem nivou uštedi više nego kada se plaćaju regularni pregledi i laboratorijske analize tokom godine.


NSinfo: Rekordnih 50.000 ljudi na trgu u Novom Sadu dočekalo Novu godinu (FOTO, VIDEO)\nRekordnih 50.000 ljudi na trgu u Novom Sadu dočekalo Novu godinu (FOTO, VIDEO)\nOko 50.000 posetilaca iz raznih delova Srbije, kao i brojnih gostiju iz zemalja regiona i Evrope, su na nekoliko centralnih lokacija u Novom Sadu dočekali 2018. godinu\nuz Darka Rundeka, Plavi orkestar, S.A.R.S, Džon Akviviva, saopštili su organizatori dočeka iz Fondacije "Novi Sad 2021".\nNavodi se da je centralni novosadski trg blistao u specijalnom ruhu zahvaljujući režiranom programu i umetničkom timu koji su činili predstavnici institucija kulture, univerziteta, nevladinog sektora i kreativnih industrija Novog Sada.\nOrganizatori ističu da je nastup bendova na Trgu slobode bio upotpunjen svetlosnim efektima, scenski sveden uz elemente na bini koji su bili mapirani 3D projektorima, a da je ponoć dočekana uz sjajnu scenografiju, odbrojavanje na najvećim ekranima do sada, konfete i "kraljevski" vatromet, pošto je audio-vizuelni doživljaj režirao princ Đorđe Karađorđević i po prvi put ga predstavio u regionu.\nKako je i doček Srpske Nove godine poveren istoj fondaciji, a koji se promoviše kao doček 7526. godine, najavljeni su brojni muzički nastupi na potpuno neočekivanim lokacijama u Novom Sadu među kojima su kulturna, administrativna, poslovna i obrazovna zdanja.\nU subotu, 13. januara predstaviće će se Slobodan Trkulja i bend "Imar" iz Škotske u maloj sali Srpskog narodnog pozorišta, duhovna muzika Divne Ljubojević u pozorišnoj sali NIS-a, "Laibachov" prepoznatljivi tvrdi zvuk u velikoj sali najstarijeg nacionalnog teatra, Srpskog narodnog pozorišta, velika regionalna pop zvezda Kaliope u Pozorištu mladih, neki od najznačajnijih džez umetnika sa naših prostora u Novosadskoj sinagogi, Dečja filharmonija u Gradskoj kući i brojni drugi na ukupno 21 lokaciji u tom gradu.\nizvor: Tanjug, agencije, foto: Fondacija "Novi Sad 2021", video: Feri K. - Aerodron YouTube\nVIDEO: Vatromet iz vazduha - Novi Sad ulazi u Novu godinu\n40.000 ljudi na Trgu slobode dočekalo Novu godinu (FOTO)


Градоначелник Пожаревца Бане Спасовић обишао радове на неколико локација у граду\nGradonačelnik Požarevca Bane Spasović obišao radove na nekoliko lokacija u gradu\nGradonačelnik Grada Požarevca Bane Spasović obišao je izvedene radove na trotoaru kod gradske bolnice i u Nevesinjskoj ulici kao i radove koji su još u toku kod pijace Krug.\nKada je u pitanju Nevesinjska ulica, tu je urađena kompletna rekonstrukcija kolovoza, sa trotoarima a pre toga su zamenjene azbestne cevovodne cevi.\nGradonačelnik je ovom prilikom rekao da je upravo cilj ovog gradskog rukovodstva da se urede sve frekventne saobraćajnice koje nisu rađene više od decenije. Vrednost rekonstrukcije ulice je oko 23 miliona dinara. Spasović je napomenuo da sve što se radi u lokalnoj samoupravi radi se po planovima i po strategiji održivog razvoja. Ova vlast se prema gradu odnosi domaćinski što će nastaviti da radi i ubuduće. Sve saobraćajnice u široj zoni će biti u funkciji ali to ne znači da će se zapostaviti i druge mesne zajednice uključujući i seoske. Nikada se više nije asfaltiralo upravo po seoskim MZ, oko 300 miliona dinara je investirano po selima. U ovim MZ se asfaltira upravo kao i u gradu, rade se prilazi domaćinstvima i garažama što nije bio slučaj u prethodnom periodu. Cilj je da svi imaju iste uslove, kako u gradu tako i po selima.\nIzvedeni su radovi na rehabilitaciji trotoara kod Opšte bolnice u vrednosti od oko 2,3 miliona dinara u ulicama Vojvode Dobrnjca, Prištinskoj i Bratstva i jedinstva.\nKod pijace Krug radi se rehabilitacija asfalta kao i trotoara od Centra za kulturu ka ulazu u pijac iz jednostavnog razloga da se istovar robe za potrebe lokala u pijaci vrši u toj ulici a ne na glavnoj saobraćajnici odnosno u ulici Moše Piajde. Sve što se radi, radi se planski, horizontalne i vertikalne saobraćajnice su uređene, preusmerava se saobraćaj i otvaraju se nove saobraćajnice i da ima što manje zastoja u gradu, kako bi sve saobraćajnice bile moderne i funkcionalne u cilju pravljenja pešačke zone u Tabačkoj čaršiji, zključio je gradonačelnik Grada Požarevca Bane Spasović.


Haos u Saudijskoj Arabiji: Hapse milijardere, prinčeve, ministre... - Bizlife.rs\nHaos u Saudijskoj Arabiji: Hapse milijardere, prinčeve, ministre…\n11:35 Rijad, 05/11/2017\nSaudijski milijarder, princ Alvalid bin Talal, uhapšen je u velikoj akciji policije protiv korupcije, na čijoj meti se našlo desetine prinčeva i ministara ove zemlje.\nPrinc Alvalid (na slici) jedan je od najbogatijih ljudi na Bliskom Istoku, a investirao je u kompanije kao što su Tviter, Epl, Sitigrup, i druge. U Saudijskoj Arabiji poznat je da se zalaže za veća prava žena.\nU junu ove godine, prestolonaslednik Muhamed bin Salman postavljen je na čelo države nakon što je njegov otac, kralj Saudijske Arabije Salman bin Adbulazis Al Saud, odlučio da “deponuje” bivšeg prestolonaslednika Muhameda bin Naiea.\nDo masovnih hapšenja dolazi ubrzo nakon osnivanja protivkorupcijske komisije, kojom predsedava upravo prestolonaslednik Muhamed bin Salman (32).\nNadzirući glavne figure vlade, od odbrane do ekonomije, Muhamed bin Salman, čini se, želi da uguši unutrašnja previranja pre formalnog prenosa vlasti njegova oca, kralja Salmana, 81-godišnjaka.\nBin Salman je obećao “umerenu” Arabiju, prekidajući imidž zemlje dugo smatrane izvoznicom vehabizma. Pokrenuo je nekoliko reformi (pravo upravljanja vozilom za žene, otvaranje bioskopa).\nKako je prenela ta televizija, taj potez treba da doprinese očuvanju investicione klime u toj zemlji. Saudijsko Ministarstvo finansija saopštilo je u međuvremenu da je odluka vlasti da osnuje Komitet za borbu protiv korupcije i uhapsi veći broj saudijskih pričeva, bivših ministara, poslanika i biznismena doneta da bi se ojačalo poverenje u vladu.\nkorupcija princ saudijska arabija hapsenje\nPingback: ARAPSKA KORUPCIJA: Proneverili 100 milijardi dolara - Bizlife.rs


Muzičko veče u UP „Cvijeta Zuzorić“ – Fakultet savremenih umetnosti\nIgor Janković / / Nagrade, Vesti / 18. 09. 2017.\nU utorak, 19. septembra, u 20h u UP „Cvijeta Zuzorić“, u okviru pratećeg programa izložbe studenata i profesora Departmana vizuelnih umetnosti nastupiće talentovani muzičari Bojan Marović i Milan Vučinić.\nMuzički duo pokazaće svoje umeće na violončelu i gitari, a tokom njihovog nastupa publika će moći da uživa u izvođenju popularnih melodija na klasičan način.\nBogat prateći program izložbe u UP „Cvijeta Zuzorić“\nIzložba studenata i profesora Fakulteta savremenih umetnosti svečano je otvorena 7. septembra i traje do 22. septembra. Osim u izabranim radovima Departmana vizuelnih umetnosti, posetioci UP „Cvijeta Zuzorić“ svake večeri imaju prilike da uživaju u raznovrsnom pratećem programu.\nTako je do sada publika mogla da uživa u nastupima pijaniste Vasila Hadžimanova, sviranju laute i gitare Andreja Jovanića, zvukovima harfe Aleksandre Prvulović i gitare Marije Pantelić, kao i predstavama studenata prve i treće godine glume. Nakon nastupa Bojana Marovića i Milana Vučinića, narednih dana očekuju vas još i tribina „Kreativnost kao zanimanje budućnosti“, dramski program iznenađenja i još mnogo kulturno-umetničkog sadržaja.\nVidimo se u utorak, 19. septembra, u UP „Cvijeta Zuzorić“ u 20h da zajedno uživamo u klasičnom zvuku popularnih melodija koje će svirati Bojan Marović i Milan Vučinić.


U novembru završetak obnove fasada u centru Odžaka - www.025.rs\nHomeODŽACIDRUŠTVOU novembru završetak obnove fasada u centru Odžaka\n05/11/2018 redakcija DRUŠTVO, NASLOVNA, ODŽACI 0\n– U okviru okvirnog sporazuma sa firmom “Somborelektro” za tekuće održavanje fasada, potpisani su pojedinačni sporazumi u kojima su određeni rokovi za završetak radova na svakoj fasadi. Prvo je rađena fasada Mesne zajednice Odžaci, zid iza stare zgrade opštine, kompletna nova upravna zgrada opštine, opštinske garaže i zgrada suda. Takođe se radila kapela na gradskom groblju koja je završena i u toku su radovi na fasadi Gimnazije i ekonomske škole – kaže Stanišić.\n– Radovi su završeni prošle nedelje, bilo je malo probijanja rokova zbog nekih nepredviđenih stvari koje su zatečene. Zgradi su vraćeni prvobitni ukrasi, ostalo je da se ukloni skela, a gledaćemo i da se u narednom periodu osvetli kompletna stara zgrada opštine – navodi pomoćnik predsednika opštine Milorad Stanišić.\nBesplatne analize krvi za penzionere\nOdržana sednica gradskog veća grada Sombora\nFudbalski veterani nastavljaju takmičenje u ligi\nPočetak drugog dela prvenstva 2017/2018 u Ligi fudbalskih veterana “Ante Bačić” pomeren je za nedelju dana zbog snega, a utakmice […]\nLokalna samouprava bliža građanima Bačkog Gračaca\n31/10/2018 redakcija 0\nU okviru Dana otvorenih vrata opštine Odžaci, predsednica opštine Latinka Vasiljković je bila u Mesnoj zajednici Bački Gračac. Vasiljković je […]\nOdbojkašicama Apatina medalje u Odžacima\n25/06/2018 redakcija 0\nU nedelju je u Odžacima održan šesti turnir pod nazivom “Street Volley Odžaci 2018 “. Organizator turnira je bio Odbojkaški […]


Telekom 1. CFL (6. kolo): Lider zaustavljen u Radanovićima - Fudbalski savez Crne Gore\nTelekom 1. CFL (6. kolo): Lider zaustavljen u Radanovićima\n09. septembar 2017., 17:23\nŠesto kolo Telekom 1. CFL donijelo je drugi uzastopni remi Sutjeske, duel Dečića i Budućnosti bez pogodaka, sigurnu pobjedu Mladosti u odmjeravanju snaga sa Iskrom i „minimalac“ Rudara pred svojim navijačima.\nSutjeska je bila nadomak prvog poraza u šampionau ali je posljednjem minutu regularnog toga Luka Merdović, „džoker“ Nikšićana, postigao pogodak i donio bod svom timu. „Trikolori“ iz Radanovića do prednosti su došli u 61. minutu zahvaljujući kapitenu Milanu Careviću.\nBudućnost nije uspjela da iskoristi „kiks“ lidera i preuzme vrh tabele. „Plavo-bijeli“ su odigrali bez pogodaka na gostovanju Dečiću, pa nakon šest odigranih kola imaju bod manje od rivala iz Nikšića.\nMladost je pred svojim navijačima upisala pobjedu u odmjeravanju snaga sa ekipom Iskre. „Romantičare“ su do pobjede vodili Milan Đurišić i Zoran Petrović – defanzivac domaćih zatresao je mrežu Danilovgrađana u 36. minutu, dok se brzonogi napadač tima sa Starog aerodroma u stijelce upisao u 74. minutu.\nMilivoje Mrdak nastavio je seriju pogodaka i još jednom donio bodove Rudaru. Najbolji strijelac šampionata, koji se u dosadašnjih šest kola upisao četiri put, odlično se snašao u 79. minutu susreta u kauenom prostoru Kom Eurozoksa, pogodio mrežu rivala i obezbijedio treći prvenstveni trijumf Pljevljacima.\nU prvom meču šestog kola, koji je odigran u petak, Zeta je minimalnim rezultatom slavila na gostovanu Petrovcu.\nĐurišić 36', Petrović 74'\nCarević 61' – Merdović 90'\nN. Krstović 45'+1'\nPetrovac opstao, Lovćen ponovo u eliti\nFudbaleri Petrovca izborili su opstanak u Telekom 1. CFL dok je Lovćen, nakon godinu dana...\nPobjeda Petrovca, remi na Zlatici\nOdigrani prvi mečevi baraža za Telekom 1.CFL. Fudbaleri Petrovca savladali su Mladost Lješkoplje sa...\nUtvrđen raspored baraža\nKomisija za takmičenje FSCG odredila je parove baraža za Telekom 1.CFL. Prvi mečevi igraće se u...\nPreokret Grblja, Sutjeska slavila u derbiju\nMečevima 36. kola završena sezona u Telekom 1.CFL. Posljednje kolo ove sezone Telekom 1.CFL...


Vesti online / Vesti / Ekonomija / PKS: Uspešna inicijativa za eko takse\nNa inicijativu Privredne komore Srbije i kompanija sektora industrije, Vlada Srbije usvojila je Uredbu o kriterijumima za određivanje aktivnosti koje utiču na životnu sredinu prema količini zagađenja, kojom se prvi put u Srbiji promoviše model "plati koliko zagađuješ" gde se obračun naknade vrši prema stvarnoj količini emitovanog zagađenja, a ne kao procenat od ostvarenih prihoda. Procenjuje se da će uštede za privredu na godišnjem nivou biti oko dve milijarde dinara.\n- Ova uredba je korisna kako za kompanije, tako i za građane i zajednicu. Uvodi najvažnije principe za poslovanje kompanija, predvidivost, smanjenje otpada, brigu za lokalnu zajednicu. Uredbom svi dobijaju jer će novac biti centralizovan i namenski upotrebljen za kvalitet života u lokalnoj zajednici. Kompanije i budući investitori tačno će moći da obračunaju finansijsku obavezu i više investiraju u zelene tehnologije - rekao je Siniša Mitrović, rukovodilac Službe za cirkularnu ekonomiju PKS.\nVisoke naknade za zaštitu i unapređivanje životne sredine, koje su lokalne samouprave propisivale u svojoj opštini, prema Zakonu o naknadama za korišćenje javnih dobara, bile su jedan od ključnih problema sa kojim su se susretali privredni subjekti. Naknada za zaštitu i unapređenje životne sredine obračunavala se u visini do 0,4 odsto od ostvarenih prihoda na godišnjem nivou što je predstavljalo veliki trošak u poslovanju kompanija.\nKako bi se rešio ovaj problem Komori su se obratile članice iz sektora industrije sa ciljem da se pronađe novi model izračunavanja adekvatnog iznosa naknade. Interni tim formiran na inicijativu PKS predložio je da se obračun naknade zasniva isključivo na stvarnoj količini emitovanog zagađenja, u skladu sa načelom "zagađivač plaća", radi umanjenja štetnih uticaja na životnu sredinu i inicijativu uputio Ministarstvu zaštite životne sredine.\nVlada Srbije na sednici 18. aprila 2019. usvojila je Uredbu o kriterijumima za određivanje aktivnosti koje utiču na životnu sredinu prema količini zagađenja, odnosno stepenu negativnog uticaja na životnu sredinu koji nastaje obavljanjem aktivnosti, iznosima naknada, uslovima za oslobađanje od plaćanja naknade ili njeno umanjenje, kao i kriterijumima koji su od značaja za uticaj fizičkih lica na životnu sredinu, u kojoj su uvaženi svi ključni zahtevi sadržani u inicijativi PKS.\nEKONOMIJA Raspisan konkurs za drugu generaciju digitalnih konsultanata\nEKONOMIJA Okrugli sto: Razvoj nautičke privrede i nautičkog turizma Srbije\nEKONOMIJA Diverzifikacija poljoprivrednog izvoza - Put napred za poljoprivredu Srbije\nEKONOMIJA Otvaranje Klett DUAL škole za stručno obrazovanje odraslih po nemačkim standardima


Muzički 'streaming' servis TIDAL konačno stigao u Srbiju kao deo SBB ponude\nLjubitelji muzike u Srbiji, pre svega pravi audiofili, od sada imaju jedan razlog više za slavlje. Na domaće tržište stigao je TIDAL, muzički i enternaimnment streaming servis koji je najpoznatiji po zadržavanju kvaliteta samih numera i koji za razliku od konkurencije nudi slušanje muzike čak i u formatu visokog kvaliteta.\nSam TIDAL od danas je dostupan svim SBB korisnicima, a kako se navodi u saopštenju, SBB korisnici od sada imaju mogućnost da slušaju preko 70 miliona pesama najrazličitijih muzičkih žanrova – kako strane, tako i domaće muzike. Tu je i katalog od preko 250.000 videa HD kvaliteta, a sve to bez reklama, kako u online, tako i u offline režimu. TIDAL sadržaje moguće je slušati i gledati putem mobilnog telefona, tableta, sa računara i putem SMART TV-a:\nNakon servisa Deezer i Spotify i TIDAL je stigao na srpsko tržište, pri čemu je visoki kvalitet muzike glavna stvar koja odlikuje ovaj servis.\nPored samog kvaliteta, TIDAL se ističe i ponudom ekskluzivnih video sadržaja i muzičkih spotova, ali i live nastupa muzičkih zvezda, intervjua sa njima, podcastima, raznim preslušavanjem novih albuma i drugim mogućnostima među kojima je svakako i napredna personalizovna muzička preporuka u vidu custom plejlista.\nO fokusu samog servisa na industriju muzike možda i najbolje govori činjenica da je poznati reper Jay-Z bio jedan od osnivača i vlasnika, kao i da TIDAL za razliku od konkurencije umetnicima isplaćuje najveće tantijeme od srodnih i autorskih prava na korišćenje njihovih numera.\nTIDAL je od danas sastavni deo EON Premium paketa\nKako su saopštili iz kompanije SBB, muzički streaming servis TIDAL od danas je sastavni deo EON Premium paketa sa televizijom i internetom. Novi i postojeći korisnici EON Light i Full paketa koji potpišu ugovor ili obnove ugovornu obavezu na 24 meseca, dobijaju promotivno TIDAL Premium u toku trajanja ugovorne obaveze.\nViše informacija o TIDAL paketima dostupno je putem SBB sajta.


Violinista Nemanja Radulović sviraće na otvaranju festivala\nKoncert će u somborskom Narodnom pozorištu izvesti svetski poznati muzičari Nemanja Radulović na violini, Mate Bekavac na klarinetu, Mihajlo Zurković na klaviru i gošća iz Francuske Lidija Bizjak.\nFestival će trajati do 30. aprila. Pored glavnog programa, biće organizovan i tradicionalni “Podijum za mlade”, na kojem će se predstaviti mlade muzičke nade.\nOve godine je uveden i program za najmlađe, u kojem će somborski mališani imati prilike da se upoznaju s delom Kamija Sen Sansa “Karneval životinja”, u scenskoj izvedbi studenata Muzičke akademije iz Novog Sada i glumaca Narodnog pozorišta Sombor, a u režiji somborskog glumca i reditelja Dušana Jovića.\nPrvog dana festivala nastupiće rusko-nemačko-izraelski pijanista Albert Mamrijev sa klavirskim resitalom “Legendarni virtuozi 19. veka”, a sledi veče horske muzike - dela Mokranjca, Kedrova, Rahmanjinova i drugih interpretiraće hor Kulturnog društva “Lola” iz Beograda.\nNastupiće i pijanistkinja Moira Mikelini, zajedno sa Ivom Skarponijem na violončelu, kompozitorka Ivana Stefanović sa svojim muzičarima, orkestar Kamerata akademika iz Novog Sada, pod dirigentskom palicom Franka Fonkubera i sa solistom na violini Matejom Marinković.\nDirektor Kulturnog centra Sombora, glavnog organizatora SOMUS-a, Srđan Aleksić rekao je da je velika čast što će na otvaranju nastupiti umetnici poreklom s ovih prostora koji grade veoma uspešnu karijeru u inostranstvu.\n“Četiri godine po ponovnom osnivanju SOMUS-a, Kulturni centar smatra da je ovo najamabiciozniji i najznačajniji festival do sada, što potvrđuje i veliki broj umetnika čija imena prevazilaze ne samo lokalne okvire, nego su ti umetnici i globalno poznati”, kazao je Aleksić.\nSOMUS je 1961. godine osnovao je pijanista i pedagog Dušan Trbojević (1925-2011).


HITNO! POSAO Telefonski operater Temerin - 22 aktuelna posla - Oglasi za posao Jooble\nPosao Telefonski operater Temerin\n...Potrebni operateri za rad u call centru, online, neophodno posedovati računar i slušalice sa mikrofonom. Posle sedmodnevne obuke fiksna... ...bonusi, u zavisnosti od efikasnosti, zarada do 50.000 din. Nije telefonska prodaja, plaćanje nedeljno. Kontakt na broj: (***) ***-****...\nSTYLOS-PRINT DOO raspisuje konkurs za poziciju KNJIGOVODJA/REFERENT ADMINISTRACIJE Radno mesto je u Novom Sadu. Uslovi: * VSS ili SSS ekonomske ili druge odgovarajuce struke * iskustvo na istim ili slicnim poslovima u administraciji, knjigovodstvu...\nTelefonski operater Temerin\nkuvar beograd Temerin


Pritvor do 30 dana za komunalnog policijaca zbog dilovanja marihuane - juGmedia\nViše javno tužilaštvo iz Vranja saopštillo je da komunalnom inspektoru D.M (1984) iz tog grada određen pritvor do 30 dana od strane Sudije za prethodni postupak Višeg suda zbog dva krivična dela neovlašćena proizvodnja i stavljanje u promet opojnih droga iz član 246. stav 1 Krivičnog zakonika.\nSudija je doneo takvu odluku posle sprovedenog istrage., a D.M., koji je radi pri Gradskoj upravi, se branio ćutanjem tokom saslušanja od strane dežurnog zamenika tužioca.\nD.M se stavlja na teret prodaja psihoaktivne supstance –kanabisa ( marihuane) tokom juna i avgusta tekuće godine jednom licu iz Vranjske Banje, kao i licu iz Vranja. Takođe su pripadnici PU Vranje prilikom intervencije kod osumnjičenog pronašli i 3 džointa.\nProtiv imenovanog je ovo tužilaštvo stavilo predlog za određivanje pritvora.\nPredlog je prihvaćen od strane Sudije za prethodni postupak Višeg suda, te je osumnjičenom određen pritvor do 30 dana.


► Ljajić: U Novom Pazaru bolja situacija, političku borbu ostaviti za kasnije\nPotpredsednik Vlade Srbije Rasim Ljajić izjavio je danas da je u Novom Pazaru situacija bolja nego pre nekoliko dana i da taj grad, ako se nastavi poštovanje svih mera, neće postati novo žarište koronavirusa.\nLjajić je za TV Prva rekao da je juče od 36 testiranih troje bilo pozitivno na koronavirus, da ih je ukupno 29, jedan je na respiratoru, a četvoro zaražene dece se dobro oseća.\nMinistar je dodao da je Medicinska škola "Dva heroja" za manje od tri dana pretvorena u bolnicu u kojoj će od večeras biti smešteni zaraženi Novopazarci sa lakšom kliničkom slikom, dok se sutra očekuje da i 15 stanovnika ovog grada budu vraćeni sa beogradskog Sajma.\nKomentarišući dešavanja posle posete predsednika Aleksandra Vučića i smenu pomoćnika gradonačelnika Novog Pazara koji je Vučićev potez oceno kao političku kampanju, Ljajić je rekao da je pomoć bila neophodna jer je Novi Pazar imao samo tri respiratora i da je političke ocene trebalo ostaviti za kasnije.\n"Vučić je bio samo povod, a meta kritike sam bio ja, jer neće oni ovde uzeti nijedan glas Vučiću, on je poslužio za veći publicitet. Ljudi su zahvalni jer nam je ova pomoć značajna kao i osećaj da nisu zaboravljeni,a mi možemo da žalimo što drugi nisu pomogli", rekao je Ljajić.\nOn je dodao da nijedna muslimanska zemlja osim Turske, nije odgovorila na poziv u pomoć, a da će kad god neka pomoć stigne on to objaviti.\n"Kakvi bismo bili da sad ubiramo političke poene, ima za to vremena posle, sad se vodi borba za živote i ako nisam zaradio ranije političke poene, ne moram ni sada", istakao je Ljajić.\nU Severnoj Makedoniji 180 novozaraženih kovidom 19, umrla dva obolela\nU Severnoj Makedoniji je registrovano 180 novih slučajeva kovida 19, saopštilo je danas Ministarstvo zdravlja.\nU BIH 12 novoobolelih od koronavirusa\nU protekla 24 časa u Republici Srpskoj registrovano je deset osoba pozitivnih na koronavirus, a u Federaciji BiH dve.


Predsednicu Atifete Jahjaga primila je Američki državni sekretar, g-đa Hillary Clinton - Novosti i Događanja - V.D. Presednice Republike Kosovo - Dr. Vjosa Osmani - Sadriu\nPredsednicu Atifete Jahjaga primila je Američki državni sekretar, g-đa Hillary Clinton\nPredsednicu Republike Kosova, g-đu Atifete Jahjaga zajedno sa predsednikom Vlade Republike Kosova, g-dinom Hashim Thaçi i prvim zamenikom premijera g-dinom Behgjet Pacolli, primila je Američki državni sekretar, g-đa Hillary Clinton.\nG-đa Clinton čestitala je predsenici Jahjaga na njezin neprekidan angažman za izgradnju i konsolidaciju demokratije u državu Kosova. Ona je ohrabrila predsednicu Jahjaga da nastavlja svoje diplomatske aktivnosti, koje je ocenila kao izuzetno efikasne.\nDržavni sekretar, g-đa Hillary Clinton je rekla da SAD snažno podržavaju suverenitet i teritorijalni integritet Kosova kao i uspostavljane autoriteta Kosova na celoj svojoj teritoriji. Američki državni sekretar, g-đa Hillary Clinton je rekla da saradnja sa Evropskom zajednicom i njenom misijom na Kosovu za red i zakon, EULEX-om, od posebnog je značaja što beleži pozitivni napredak i ohrabruje kosovske vlasti da nastavljaju tesnu saradnju sa ovom misijom. Ona je rekla da su veoma značajni bliski odnosi sa Evropskom zajednicom.\nG-đa Clinton je rekla da će SAD nastaviti svoj angažman za pomoć Kosovu na putu evropskih integracija. Američki državni sekretar je rekla da dijalog sa Srbijom je jedini put napred i pozdravila je predanost Kosova u ovom procesu.\nOna je rekla da će SAD ohrabriti ostale zemlje da priznaju nezavisnost Kosova.\nG-đa Clinton je dala svoju podršku produbljivanju unutrašnjih reformi na Kosovu i isto tako je podržala i predsednicu Jahjaga u borbi protiv korupcije i organizovanog kriminala.\nU toku susreta, predsednica Jahjaga se zahvalila g-đi Clinton za stalnu podršku i doprinos SAD koji daju u procesu državotvorstva na Kosovu i za dalju konsolidaciju države Kosova u međunarodnu arenu.\nPredsednica je isto tako informisala g-đu Clinton o postignutom progresu na Kosovu i tražila podršku SAD za pomoć Kosovu u procesu evropskih integracija i u Partnerstvu za mir.\nOna je rekla da akcija u tri severne opštine je preduzeta u tesnoj saradnji sa međunarodnim partnerima ko i sa EULEX-om i KFOR-om, koja ima za cilj sprovođenje dogovora o carinskim pečatima i u skladu je sa Ustavom Republike Kosova.\nPredsednica Kosova je rekla da su domaće institucije privržene da uspostavljaju red i zakon na severu Kosova sa međunarodnim partnerima.\nPredsednica Jahjaga je rekla da „Ahtisaari plus nije rešenje, jer će uništiti dostignuća Kosova i neće garantovati integraciju, nego vodi ka podeli“. Predsednica Kosova je rekla „da bi to unazadilo velike uspehe zadnjeg decenija u postizanju mira i pomirenja u regiju“.\nOna je rekla da je Kosovo privržena dijalogu sa Srbijom kao bi se našlo rešenje o praktičnim pitanjima od zajedničkog interesa i istakla da je to jedini put za normalizaciju odnosa i uzajamnu podršku na putu evropskih integracija.\nOna rekla da je Kosovo privržena svom putu evro- atlantskih integracija, ali istakla potrebu za kontraktualne odnose sa EU kako bi se ohrabrile unutrašnje reforme i da bi stvorilo ubeđenje da će Kosovo jednog dana biti član EU.\nPredsednica Jahjaga je rekla da je Kosovu je potrebna pomoć da SAD rade sa EU-om kako bi zemlji pružili evropsku agendu.


ZVANIČNO JE, BIĆE BELOG ZA SVE U SRBIJI: Šećer od sada 89,99 dinara za kilogram - Naša Borba\nVlada Srbije ograničila je cenu šećera u trgovinama na 89,99 dinara, što važi za sva pakovanja.Uredbom se propisuje da trgovci na veliko kristal šećer moraju distribuirati u trgovinu na malo u roku od 15 dana. „Uredba se donosi u cilju zaštite tržišta, a zbog naglog skoka cena kristal šećera u većim pakovanjima, imajući u vidu da je ograničena samo cena pakovanja od jednog kilograma.\nZbog velike razlike u ceni povećana je tražnja za pakovanjima od jednog kilograma i često ga nema u maloprodajnim objektima. Uredbom se propisuje da trgovci na veliko kristal šećer moraju distribuirati u trgovinu na malo u roku od 15 dana„, navodi se u saopštenju Vlade.\nVlada Srbije usvojila je, navodi se, i odluku o privremenoj zabrani izvoza drvnih sortimenata od bitne važnosti za Republiku Srbiju.“Zbog povećanog izvoza u prethodnim godinama i povećane tražnje za ovom vrstom ogreva na svetskom tržištu, nestašica ovih sortimenata najviše se odrazila na proizvođače peleta i ogrevnog drveta. Privremena zabrana izvoza ograničena je na 60 dana„, navodi Vlada. Članovi vlade doneli su odluku kojom se privremeno smanjenje akciza na olovni benzin, bezolovni benzin i gasna ulja produžava do 30. juna ove godine.\n„Ova odluka doneta je u cilju redovnog snabdevanja tržišta derivatima nafte, očuvanja standarda građana i privredne stabilnosti, a imajući u vidu aktuelnu situaciju sa cenom sirove nafte na svetskom tržištu i njenu tendencijuu daljeg rasta koja negativno utiče na makroekonomsku stabilnost u zemlji„, navodi se u saopštenju Vlade.\nPrethodni tekstUKRAJINA SE OSILILA: Kijev preti Mađarima blokadom naftovoda\nSledeći tekstBRITANSKA MINISTARKA PRETI: Britanija će se suprotstaviti uticaju Rusije na Zapadnom Balkanu


Naredni predsednik SAD političar poznat po antisrpskim stavovima? - 05.08.2018, Sputnik Srbija\nNaredni predsednik SAD političar poznat po antisrpskim stavovima?\nPrema rezultatima ankete „Politika“ i „Morninig konsaltnt“, bivši potpredsednik SAD Džon Bajden (75 godina) bi imao sedam odsto više podrške od aktuelnog... 05.08.2018, Sputnik Srbija\n17:33 05.08.2018 (Osveženo: 17:38 05.08.2018)\nPrema rezultatima ankete „Politika“ i „Morninig konsaltnt“, bivši potpredsednik SAD Džon Bajden (75 godina) bi imao sedam odsto više podrške od aktuelnog predsednika Donalda Trampa na sledećim predsedničkim izborima koji se održavaju 2020. godine.\n„Četrdeset i četiri odsto birača koji su učestvovali u anketi saopštili su da bi svoj glas dali Bajdenu, dok bi 37 odsto njih glasalo za Trampa. Štaviše, za Bajdena bi glasalo 80 odsto demokrata i 78 odsto republikanaca. Bivši potpredsednik, koji se kandidovao za predsednika 1988. i 2008. godine, proglašen je za potencijalnog kandidata za predsednika na izborima 2020. godine. Sam Bajden je rekao da ne isključuje treći pokušaj u predizbornoj trci“, piše „Politiko“.\nPodsetimo, Džo Bajden je devedesetih godina prošlog veka bio poznat po antisrpskim izjavama.


Beogradske pijace hoće robu iz Novog Pazara - SandzakHaber.Net , Sandžačke Internet Novine !\nNaslovna Sandžak Novi Pazar Beogradske pijace hoće robu iz Novog Pazara\nBeogradske pijace hoće robu iz Novog Pazara\nOd Redakcija - 28. Marta 2014. 0 66 Podeli na Fejsbuku\ntweet Novi Pazar – Novopazarski proizvođači i prodavci mogli bi u narednom periodu svoje proizvode da ponude i na pijacama u Beogradu. O tome se danas razgovaralo u Gradskoj upravi na sastanku kome su prisustvovali gradonačelnik Novog Pazara dr Meho Mahmutović, inicijatori ove ideje ispred Skupštine Srbije, predstavnici JKP “Beogradske pijace”, kao i privrednici iz Novog Pazara koji su zainteresovani za prodaju svojih proizvoda u Beogradu. Na pijacama u Beogradu ponovo se mogu naći artikli koji su brend Novog Pazara, i koji su zanimljivi kupcima širom zemlje. Odbor za privredu Skupštine Srbije inicijator je teme o kojoj se govorilo na današnjem sastanku. Javno komunalno preduzeće „Beogradske pijace“ žele novopazarske proizvođače ponovo da vrate na mesta gde su nekada dobro trgovali. Cilj je da se svim zainteresovanim prodavcima iz Sandžaka omogući prodaja na pijacama pod veoma povoljnim uslovima i raznim olakšicama, rekao je Saša Rokvić zamenik direktora JKP „Beogradske pijace“. Gradska uprava Novog Pazara učiniće sve da zainteresovani prodavci svoju robu ponude na „Zelenom vencu“, poručeno je sa sastanka. Novopazarski privrednici koji su danas prisustvovali sastanku, realizacijom ove ideje vide šansu za proširenje posla i upošljavanje novih radnika. Kako je rečeno, u narednim danima očekuje se sastanak sa većim brojem zainteresovanih privrednika kako bi se što pre došlo do konkretne saradnje. A. Nićiforović\nKLJUČNE REČIbeogradske pijacenovi pazarpijace PODELI\ntweet Prethodni tekstToplana uspešno završava grejnu sezonuSledeći tekstAngelina Jolie plakala u Potočarima – foto Redakcija\tPOVEZANE OBJAVEVIŠE OD AUTORA


Vesti online / Vesti / Srbija / "Zemunci" se žale u slučaju "Mišković"\n"Zemunci" se žale u slučaju "Mišković"\nSednica Okružnog suda u Beogradu na kojoj će biti razmatrane žalbe sedmorice pripadnika "zemunskog klana" osuđenih zbog otmice vlasnika kompanije "Delta" Miroslava Miškovića trebalo bi da bude održana u sredu 28. oktobra u Palati pravde.\nBranioci osuđenih u predmetu "zemunski klan" i dalje imaju pune ruke posla\nPetočlano sudsko veće razmatraće žalbe Okružnog tužilaštva, sedmorice "zemunaca" i njihovih branilaca na presudu Četvrtog opštinskog suda, kojom su 29. maja 2008. godine osuđeni na 30 godina i devet meseci zatvora zbog otmice Miškovića i još dve otmice i iznude tokom 2001. godine. Istom presudom osuđenima je naloženo da oštećenima isplate oko 270 miliona dinara.\nTo je druga prvostepena presuda koja je izrečena u tom postupku, pošto je prvu, donetu tokom akcije "Sablja" 2003. godine, Okružni sud ukinuo i naložio novo suđenje. Po presudi, koju je potpisao sudija Dušan Milenković, Miloš Simović i njegov brat Aleksandar Simović osuđeni su na po osam godina zatvora, Vladimir Milisavljević na sedam godna zatvora zbog otmice Miškovića, Dragoslava Vukovića i Milenka Aleksića tokom 2001. godine.\nZbog podstrekavanja na otmicu Vukovića, na tri godine zatvora osuđen je Nenad Opačić. Zbog iznude 14.000 nemačkih maraka od Saše Pešića, Milan Jurišić osuđen je na dve godine zatvora, a Nikola Bajić i Dušan Krsmanović na godinu i šest meseci, odnosno godinu i tri meseca. Presudom je osuđenima naloženo da u roku od šest meseci od pravosnažnosti presude Miškoviću, koji je za otkup platio sedam miliona maraka, isplate 211,7 miliona dinara.\nU roku od 15 dana od pravosnažnosti presude, "zemunci" će morati da isplate 59,9 miliona dinara Vukoviću, koji je za otkup platio dva miliona maraka, a Pešiću 423.000 dinara, zbog iznude 14.000 nemačkih maraka. Aleksić nije platio otkup pošto se ispostavilo da nema novca.


14.01.2019 u 18:21\nĐoković je postavio realne ciljeve\nTeniski stručnjak Goran Bubanj, nekadašnji selektor naše Dejvis kup reprezentacije, smatra da je Novak Đoković sa svojim stručnim štabom zacrtao realne ciljeve u ovoj godini, iako nijedan igrač u „Open eri” (od 1968) nije uspeo u istoj godini da osvoji sva četiri grendslema. Sa Bubnjem smo razgovarali o tome, ali i o drugim stvarima koje nas očekuju u „burnoj 2019. godini” koja počinje Australijanopenom u Melburnu (14-27. januara). Šta očekujete od ove godine, kada je reč o vrhunskom tenisu? Očekujem da bude slično kao do sada. Sa povratkom Novaka stvari su se vratile u rutinu iz poslednjih desetak godina. Novak, Federer, Nadal bi trebalo da vode glavnu reč, s tim da sada nema Marija koji je najavio da se povlači. Del Potro je sklon povredama, Vavrinka s vremena na vreme dobro\nMELBURN – Srpski teniser Viktor Troicki plasirao se u drugo kolo Otvorenog prvenstva Australije, pošto je danas pobedio Španca Roberta Karbaljesa Baenu sa 6:1, 1:6, 2:6, 6:1, 6:4. Meč Troickog i Baene, 200. i 75. tenisera sveta, trajao je dva sata i 36 minuta. Naredni protivnik Troickog biće Grk Stefanos Cicipas. Srpski i grčki teniser se do sada nisu sastajali, javlja Beta. Porazi Kecmanovića, Tipsarevića i Lajovića MELBURN – Srpski teniseri loše su počeli nastup na prvom grend slem turniru u sezoni, Otvorenom prvenstvu Australije, pošto su prvog dana takmičenja eliminisani Miomir Kecmanović, Janko Tipsarević i Dušan Lajović. Miomir Kecmanović je na startu Australijan opena izgubio od Španca Fernanda Verdaska u tri seta – 6:7, 3:6, 3:6 posle dva sata i 14 minuta\nGotovo sve prognoze uoči noćašnjeg starta 107. otvorenog prvenstva Australije svode kandidate za pobednika na dva imena: Novak Đoković i Rodžer Federer. Mnogo je onih koji veruju i žele da 107. izdanje bude sastavljeno od brojki 100 i 7, koje do kraja ovog meseca juri švajcarski as. Federer je već nekoliko puta morao da odloži proslavu velikog jubileja, 100. ATP titule, a ako je spoji sa sedmom u Melburnu biće to neverovatan put do apsolutnog rekorda. Jer, do kraja 2016. godine, koju je prekinuo povređen, nije mogao ni da sanja o tome, sa dve titule manje od Roja Emersona (amaterska era) i zahuktalog Novaka Đokovića. Onda se dogodilo čudo: dve uzastopne titule 2017. i 2018, baš kao u vreme potpune dominacije, 2006. i 2007. I evo ga, sa ogromnom željom da u 38. godini izbije na vrh liste\nTokom zlatne decenije našeg tenisa bilo je perioda mnogo većih grupnih uspeha, ali nikada pravo učešća u glavnom žrebu jednog grend slem turnira nisu izborila čak sedmorica srpskih tenisera. Najavna poruka Novaka Đokovića, sa imenom Melburn pretvorenim u „Melburnić”, već se donekle ostvarila dva dana uoči početka Otvorenog prvenstva Australije, barem ovim rekordom za istoriju našeg tenisa. Uz Đokovića, Lajovića, Đerea i Krajinovića, koji su učešće osigurali plasmanima među prvih 96 na svetskoj listi, na teren se vratio Janko Tipsarević, u pravi čas za ovaj rekord, zahvaljujući „zaštićenom rangu” posle dugog odsustva nekada osmog na svetskoj listi. Kvalifikacije su donele i dva podviga. Devetnaestogodišnji Miomir Kecmanović prvi put je prošao sva tri kola kvalifikacija za jedan od\nSIDNEJ - Srpska teniserka Aleksandra Krunić i Čehinja Katerina Sinijakova osvojile su titulu na turniru u Sidneju, pošto su u finalu pobedile japansko-poljsku kombinaciju Eri Hozumi/Alicja Rosolska sa 6:1, 7:6 (7:3). Krunićeva je do treće titule u dublu, druge sa Sinijakovom, došla posle 87 minuta igre. Prethodno je trofeje osvajala u Rabatu 2016. i Taškentu sa Čehinjom 2014. godine, prenosi Tanjug.\nMELBURN - Britanski teniser Endi Marej najavio je danas da će se ove godine penzionisati i da će mu Australijan open možda biti poslednji turnir. Marej učestvuje na turneju u Brizbejnu nakon godinu dana odsustva zbog operacije kuka. „Mogu da igram sa ograničenjima, ali mi ograničenja i bol ne dozvoljavaju da uživam u takmičenju i treningu”, rekao je 31-godišnji Marej u Melburnu. „Vimbldon je mesto gde želim da prestanem da igram, ali nisam siguran da ću moći to i da uradim. Mislim da je moguće da je Australijan open bude moj poslednji turnir”, rekao je Britanac. Otvoreno prvenstvo Australije igraće se od 14. do 27. januara.


Rafael Benitez ne računa na njega: Basaksehir želi na posudbu dovesti Jamesa Rodrigueza – Sport Centar Rafael Benitez ne računa na njega: Basaksehir želi na posudbu dovesti Jamesa Rodrigueza – Sport Centar\nKolumbijac James Rodriguez stigao je prije tačno godinu dana u Everton, te u prvoj godini ugovora sa Karamelama odigrao 23 meča u Premiershipu i postigao šest golova.\nVećim dijelom sezone sarađivao je sada već bivšim menadžerom Evertona Carlom Ancelottijem sa kojim je radio i u Realu, gdje se Ancelotti vratio pred početak ove sezone.\nU Evertonu je italijanskog stručnjaka zamijenio Rafael Benitez, koji ne računa ozbiljno na Kolumbijca koji bi, zbog toga, sreću mogao da potraži u Turskoj.\nKako pišu tamošnji mediji, za njegove usluge interesuje se bivši šampion ove zemlje Istanbul Basaksehir, koji je voljan da ga dovede na jednogodišnju pozajmicu. Prelazni rok u Turskoj traje do kraja ove sedmice, a rukovodstvo kluba u Kolumbijcu vidi igrača koji bi ekipu mogao da povede iz krize na početku sezone.\nKlub koji je u sezoni 2019-2020 stigao do prve titule u historiji kluba trenutno je na pretposljednjem, 19. mjestu na tabeli, uz tri poraza iz isto toliko mečeva.\nAko bi se odlučio na dolazak u Basaksehir, Rodriguez bi postao saigrač bivšeg bh. reprezentativca Edina Višće, koji već punu deceniju nosi dres ovog kluba, za koji je odigrao čak 382 utakmice i postigao 106 golova.\nedin viscaevertonistanbul basaksehirjames rodriguez\nPromjena na klupi: Legendarni turski fudbaler novi trener Višćinog Basaksehira\nAutor: Anadolija, okt 3, 2021\nJoš jedna odlična partija u dresu Basaksehira: Edin Višća u najboljem timu sedmog kola


Forum 'Kina + 16' početkom maja u Sarajevu na platformi SBF-a - Privredna štampa\nNa jučerašnjem sastanku o pripremama predstojećeg Sarajevo Business Foruma predstavnici Vijeća ministara BiH, Ambasade NR Kine u BiH, privrednih komora i BBI banke definirali su termine, sektore i sadržaje konferencije koja će biti održana početkom maja (4. i 5.) u Sarajevu.\nPredsjedavajući Vijeća ministara BiH Denis Zvizdić izjavio je da će Forum 16 + 1 (NR Kina i 16 zemalja srednje i jugoistočne Evrope) biti spojen sa SBF-om i da će time biti organiziran vjerovatno najznačajniji poslovni forum ove godine u široj regiji.\nDodao je da će forum okupiti brojne zvaničnike iz regije, te privrednike i investitore zainteresirane za ulaganje u Bosnu i Hercegovinu, a prvenstveno u energetiku, putnu infrastrukturu, poljoprivredu, industriju, turizam, kao i razvoj malih i srednjih preduzeća.\nZvizdić je istakao da će BiH u maju biti u fokusu pažnje poslovne zajednice regije jer će forumu prisustvovati veliki broj predstavnika kineskih kompanija, vlade NR Kine i nekoliko provincija, a isto tako i delegacije ostalih 16 evropskih zemalja.\nAmbasadorica Kine u BiH Chen Bo rekla je da je SBF idealna platforma za promociju ekonomske saradnje u regiji i da je uvjerena da će ga susreti 16 + 1 učiniti još privlačnijim.\nNaglasila je da vjeruje da će oba foruma biti uspješna i da će poboljšati saradnju Kine s Bosnom i Hercegovinom, kao i s ostalim zemljama učesnicama, a da će Ambasada ohrabriti veliki broj kineskih kompanija da učesvuju na forumu.\nMinistar vanjske trgovine i ekonomskih odnosa BiH Mirko Šarović kazao je da očekuje da će tokom foruma biti potpisani značajni ugovori, posebno u oblasti energetike, što bi predstavljalo vrhunac tog događaja.\nAmer Bukvić, direktor BBI banke koja organizira SBF, naveo je da će ovogodišnji forum biti prilika da predstavnici vlasti i privatnog sektora stvore ambijent za privlačenje novih investicija i poboljšanje imidža cijele regije.\nBBI bankaNR KinaSarajevo Business ForumVijece ministara BiH\nKreditna sredstva Trajnog revolving fonda efikasno utrošena\nKREDITNA SREDSTVA TRAJNOG REVOLVING FONDA EFIKASNO UTROŠENA Vlada FBiH je usvojila izvještaj Federalnog ministarstva energije, rudarstva i industrije o kontroli…\nCilj strateškog program transformacije koji je pokrenula Raiffeisen Bank International jeste fokusiranost na to da budu što više univerzalna banka.…\nNadležni sudija Općinskog suda u Zenici Sanja Pavlić, održala je planirano ročište prema prijedlogu za otvaranje stečajnog postupka u preduzeću…\nSusret Džindić – Horowitz: o razvoju energetskog sektora


Republika / Srpski Virtus "zgazio" Fortitudo u derbiju Bolonje - Teo i Pefi više asistencija nego poena!\nsreda, 25. 12. 2019.| 23:09\nKošarkaši Virtusa ubedljivo su savladali Fortitudo rezultatom 94:62 u okviru 14. kola italijanskog prvenstva.\nIzabranici Aleksandra Đorđevića su od samog početka uspeli da nametnu svoj ritam, brzo su stigli do dvocifrene prednosti, a potom su samo konstantno povećavali prednost. Gosti su najveći otpor pružili tokom trećeg perioda, kada su se držali na oko 20 poena razlike, ali su posustali u završnici, kada se Virtus dodatno odvojio.\nNajbolji u trijumfu Virtusa bio je Kajl Vims sa 32 poena, Stefan Marković je dodao sedam, uz tri skoka i deset asistencija, dok je Miloš Teodosić utakmicu završio sa pet poena, jednim skokom i deset asistencija.\nNa drugoj strani istakao se Hari Sims sa 16 poena i 13 skokova, dok su po 12 poena dodali Danijele Ćinćarini i Kasijus Robertson.\nZa Virtus je to bila 12. pobeda ove sezone, posle koje ima 24 boda na čelu tabele, sa četiri boda više od Sasarija, koji ima utakmicu manje, i Armanija. Fortitudo je na šestoj poziciji sa skorom 8-6.\nSport Košarka Italija Aleksandar Đorđević Miloš Teodosić KK Virtus Bolonja


Održana panel diskusija na temu: ,,Svakodnevni izazovi u internom izveštavanju” – UFDS\nOdržana panel diskusija na temu: ,,Svakodnevni izazovi u internom izveštavanju”\nUdruženje finansijskih direktora Srbije u saradnji sa partnerom za poslovno savetovanje – Crowe RS, organizovalo je, 22. novembra, panel na temu: ,,Svakodnevni izazovi u internom izveštavanju”, aktuelizujući temu sinhronizacije različitih formi finansijskih izveštaja.\nModerator diskusije bio je Đorđe Dimić – partner, Crowe RS, a panelisti ove teme bili su: Vladimir Ilić – CEO, Primero Rent a Car i Leo Đaković – Manager Advisory Crowe RS. Panelisti su članovima Udruženja objasnili iskustva, koja su doživeli prilikom rada na procesima unapređenja internog izveštavanja i predstavili benefite, koji su nastali usled tih promena.\nS obzirom na to, da interno izveštavanje može biti regulisano pravilima i okvirom različitim od onog koje se koristi za statutarno izveštavanje, a koje je striktno regulisano Zakonom o računovodstvu i Pravilnikom o kontnom okviru, ono može biti izazovno na operativnom nivou, naročito ukoliko postoje značajna odstupanja između različitih knjigovodstvenih evidencija. Zahtevi menadžmenta za velikim brojem izveštaja mogu biti izazov za kvalitativni rad sektora finansija. S tim u vezi, bitno je unapred definisati pravila i okvir izveštavanja, uprostiti proces izveštavanja i uspostaviti kvalitetan sistem planiranja kojim se povećava izvesnost.\nPanelisti su zaključili da, forma i dinamika internog izveštavanja, koji su postavljeni od strane menadžmenta, u značajnoj meri se razlikuju od firme do firme u zavisnosti od industrije, veličine i specifičnih zahteva menadžmenta, te nije moguće utvrditi opšti model internog izveštavanja koji je koristan većini pravnih lica.\nTokom panela je istaknuto da je interno izveštavanje više fokusirano na budućnost, ali da se bazira na analizi podataka iz prošlosti. Članovi Udruženja takođe su saznali da interni izveštaji u velikoj meri zavise od integriteta sektora finansija. Panelisti su istakli da su podeljena iskustva oko mesta sektora kontrolinga u samoj organizacionoj strukturi preduzeća.\nTema o nezavisnosti sektora kontrolinga od ostatka finansijskog sektora, takođe je bila predmet aktivne diskusije između članova Udruženja i panelista.\nZahvaljujemo se učesnicima panela i članovima UFDS-a na produktivnoj diskusiji.\nPrevPrethodna vestDigitalni CFO – lakši pristup finansijama\nSledeća vest,,Compliance” – usaglašenost sa zakonom, propisima i pravilima ponašanjaSledeći


Tag / Kia / Vesti online\nVIDEO: Sa ovim autom "bežaćete" savršeno kao agent 007\nSvaki glumac koji je u svojoj karijeri tumačio lik britanskog tajnog agenta 007 u jednom trenutku suočava se sa činjenicom da će tu ulogu morati da prepusti svom nasledniku.\nNajpopularniji automobili danas i pre 10 godina\nAuto-industrija i tržište automobila u velikoj meri su se promenili tokom proteklih deset godina. Na prvi pogled, izgleda kao da je situacija u Srbiji u tom periodu ostala ista - i dalje kupujemo i...\n13:14 >> 20:16\nKraljevo: Jedan poginuo, troje teže povređeno\nPedesetdvogodišnji R. M. preminuo od povreda koje je zadobio u saobraćajnoj nesreći na putu Kraljevo-Mataruška Banja, dok su tri lica sa težim povredama bolnički zbrinuta.\nElektrična Kia Soul imaće domet od 200 km\nIstorija razvoja automobila u 2 minuta\nU svom novom promotivnom filmu Kia nas na zabavan način podseća na evoluciju automobila i auto-industrije kroz protekle decenije, od prvog motora sa unutrašnjim sagorevanjem pa do GPS navigacionih...\nTipsa pevao "Gangam", Džej Džej izbegla "Makarenu"\nOrganizatori Australijan Opena odavno su uveli praksu Open Drive - kratak video sa učesnicima turnira koji u kolima odgovaraju na različita pitanja.\nKIA upakovala porodični auto u sportsku liniju\nKIA će 27. septembra na Salonu automobila u Parizu predstaviti treću generaciju monovolumena "karens". U Kiji kažu da su novi "karens" dizajnirali tako da zadovolji potrebe savremene, dinamične...


Dečji uskršnji bazar na Vračaru - Dan u Beogradu\nNaslovna » Izlasci » Sajmovi » Dečji uskršnji bazar na Vračaru\nDeÄji uskrÅ¡nji bazar\nAh Neša 30. mart 2018. Sajmovi Postavite komentar\nU svečanoj sali (Njegoševa 77) ova opština prvi put organizuje Dečji uskršnji bazar povodom najradosnijeg hrišćanskog praznika Uskrsa.\nZa najmlađe Vračarce i njihove roditelje organizovan je raznovrstan, bogat i besplatan zabavno-edukativni program: dečja predstava, maskote, nastupi plesnih grupa i dečjeg hora, slikarske radionice kao i likovno takmičenje za uskršnji crtež, korpu i jaje.\nPosle slikarske radionice održaće se aukcija oslikanih predmeta i sav prihod od prodaje će biti namenjen štićenicima Doma za decu bez roditeljskog staranja „Dragutin Filipović Jusa“ koji se nalazi na teritoriji opštine Vračar.\nZa svu decu, učesnike manifestacije obezbeđeni su prigodni pokloni. (danubeogradu.rs)\nTagovideca dečji uskršnji bazar izlasci opština vračar porodica proleće u beogradu sajmovi uskrs vaskrs za dž\nPrethodni Beogradski maraton: Treći javni trening na Adi Ciganliji\nSledeći Gal Gadot se pridružila kompaniji Huawei kao ikona ovog brenda


Saznala je da joj je DEČKO SIROMAŠAN, a ono što je onda uradila ŠOKIRALO JE ČITAV SVET: Ni u LUDILU ovo nikom drugom ne bi palo na pamet! - Zena.rs\nIz Kine nam stiže jedna neverovatna priča, a ako ste pomislili da se to vas nimalo ne tiče, jer daleko je Kina, dajte šansu ovoj storiji - zaista je toliko bizarna da zavređuje pažnju! Naime, jedna Kineskinja saznala je da je njen dečko zapravo siromašan, a potez koji je potom povukla graniči se sa čistim apsurdom.\nKineskinja osmislila bizaran plan Foto: youtube\nNeimenovana 37-godišnja žena iz Vuhana uhapšena je kada se otkrilo da je lažirala vlastitu otmicu i ubistvo a namestila je sve da izgleda kao da je to uradio bivši dečko, a sve kako bi završila vezu sa sadašnjim jer je otkrila da je njegova finansijka situacija prilično nezavidna.\nOna se zabavljala sa izvesnim Linom nekoliko meseci, ali je saznala da je siromašan tek kada je posetila njegov roditeljski dom tokom Kineske nove godine. Ta spoznaja nagnala ju je da završi ovaj odnos, ali je strahovala do njegove reakcije, pa je rešila da primeni zaobilazan, manje direktan način... I to kakav!\nPRAO JE ŽENI NOGE u lavoru, a onda je u sobu ušetala NJEGOVA MAJKA: Ono što je tad usledilo, ZAPALILO JE INTERNET i niko ne može da veruje očima šta se desilo!\nOna je krajem februara, kada se vratila iz posete rodnom gradu pomenutog dečka, odjednom nestala iz zajedničke spavaće sobe, pa ga je nekoliko minuta kasnije pozvala i drhtavim glasom poručila da ju je bivši suprug kidnapovao.\n"Dođi i spasi me, bivši muž me je oteo. Dođi brzo! Mislim da sam već na autoputu", rekla mu je i spustila slušalicu. Ona se tu nije zaustavila, već je slala SMS poruke u ime navodnih otmičara, upozoravajući ga da će biti ubijena ako on nazove policiju.\nZatim mu je poslala još nekoliko poruka praveći se da je otmičar, u kojima mu je saopštila kako je ubijena i da joj je telo bačeno u jezero.\nLin je pozvao policiju posle ovakvih poruka, a oni su kasnije uz pomoć snimaka sa obližnjih kamera uspeli da uđu ovoj ženi u trag. Pronašli su je u malom motelu, kako mirno leži na krevetu i gleda Tv.\nNaknadno je tokom policijskog ispitivanja, priznala da je sve lažirala u nadi da će njen dečko nastaviti sa svojim životom bez nje. Takođe je otkrila i da je želela samo da nestane iz njihove spavaće sobe, ali je shvatila kako on ima jedini ključ, pa je morala da osmisli novi plan.\nKako prenose kineski mediji, ona je zadržana u zatvoru 10 dana zbog narušavanja javnog reda i mira.\nNa skoro svakoj jakni postoji OVAJ DETALJ, a kladimo se da nemate pojma ČEMU SLUŽI: Jedna devojka na Tviteru otkrila je njegovu svrhu i ljudi su U TRANSU\nSajam venčanja "Wedding Weekend" održaće se u hotelu Hajat od 7. do 9. februara


Njemačka iz krize može izaći još moćnija, evo zbog čega - The Srpska News\nHomeEkonomijaNjemačka iz krize može izaći još moćnija, evo zbog čega\nInvestitori na globalnim tržištima trenutno pokušavaju odgovoriti na dva pitanja.\nJedno je kako i kada će se zaustaviti ekonomski zastoj.\nDrugo pitanje je kako će se svet promeniti kad se privreda ponovo pokrene.\nOdgovor na drugo pitanje vjerovatno uključuje lokalizovanje lanaca snabdijevanja i usvajanje zakona koji nastoji da smanji moralni rizik u firmama, što bi moglo rezultovati potencijalnim zakonskim ograničenjima kupovine vlastitih dionica itd.\nZbog negativnih efekata pandemije COVID-19, Njemačka će osnovati krizni fond vrijedan 500 milijardi evra za finansiranje ključnih industrija.\nOvaj korak možda ide ruku pod ruku sa željom Njemačke da više lokalizuje lance snabdijevanja iz Kine u EU, dodatno poboljšavajući njemački politički uticaj, pišu analitičari ljubljanske Ilirike.\nSlično tome, i SAD mogu to učiniti, što znači da sa završetkom krize možemo očekivati uspostavljanje lokalizacije sbandjevačkih lanaca u određenim industrijama u kojima se mogu uspostaviti tri ili četiri globalna centra.\nŠto se tiče postepenog otvaranja, posljednjih dana postoje naznake da je širenje virusa pod nadzorom, posebno u dijelovima Evrope. Ipak, verovatno smo još uvijek nekoliko nedjelja udaljeni od ukidanja ograničenja, piše SEEbiz.\nMeđutim, pitanje kada će se početi sa uklanjanjem ograničenja u mnogome je manje važno od pitanja kako će se ograničenja na kraju ukloniti. Prednost će se dati prevenciji drugog talasa virusa koji bi mogao dotući zdravstvene sisteme.\nJedan od načina je otvaranje prema regijama, prema lokalnim stopama zaraze, a drugi pristup bi bio otvaranje postepeno u različitim sektorima privrede. U početku su to glavni sektori ekonomije u kojima je ljudski kontakt više ograničen.\nPo ovom modelu bi se prva otvorila proizvodnja, građevinarstvo i logistika. Kasnije bi to bili restorani, turizam i škole, a međunarodna putovanja za većinu bi ostala onemogućena do daljnjeg.


RTCG - Radio Televizija Crne Gore - Nacionalni javni servis :: Ekonomija :: U maju naplaćeno 48,2 miliona eura\n22. 06. 2020. 21:39 >> 21:38 0\nUprava carina je u maju naplatila 48,2 miliona eura prihoda, što je 33,37 odsto manje u odnosu na isti prošlogodišnji period.\nU saopštenju objavljenom na sajtu Uprave carina navodi se da je u maju carinskih povraćaja bilo u iznosu od oko 90,4 hiljade eura, a akciznih 595,66 hiljada eura.\n“Ostvarena neto naplata iznosila je 47,52 miliona eura”, kazali su iz Uprave carina.\nOd ukupno naplaćenih prihoda u maju, na porez na dodatu vrijednost (PDV) pri uvozu se odnosilo 31,48 miliona EUR, na akcize 14,96 miliona eura, na carinu 1,59 miliona, na porez na kafu 168,59 hiljada, a na ostale prihode 5,84 hiljade eura.\nU strukturi naplaćenih akciza najviše su zastupljene akcize na mineralna ulja, njihove derivate i supstitute 59,75 odsto, zatim na duvanske proizvode 29,59 odsto, na alkohol i alkoholna pića sa 5,22 odsto, a na gaziranu vodu 5,14 odsto.